1 E ΕΦΗΜΕΡΙ Α ΤΗΣ ΚΥΒΕΡΝΗΣΕΩΣ ΤΗΣ ΕΛΛΗΝΙΚΗΣ ΗΜΟΚΡΑΤΙΑΣ Σεπτεμβρίου 2016 ΤΕΥΧΟΣ ΔΕΥΤΕΡΟ Αρ. Φύλλου 2930 ΠΕΡΙΕΧΟΜΕΝΑ ΑΠΟΦΑΣΕΙΣ 1 Σύσταση Εθνικού Μητρώου ελληνικών και ξένων Μη Κυβερνητικών Οργανώσεων (ΜΚΟ) που δραστηριοποιούνται σε θέματα διεθνούς προστασίας, μετανάστευσης και κοινωνικής ένταξης. 2 Καθιέρωση υπερωριακής εργασίας υπαλλήλων του Γραφείου Εισαγγελέα Οικονομικού Εγκλήματος. 3 Καθιέρωση υπερωριακής εργασίας υπαλλήλων του Αυτοτελούς Γραφείου Τύπου και Δημοσίων Σχέσεων. 4 Δυνατότητα μεταποίησης των αποσυρόμενων προϊόντων τα οποία διατίθενται με δωρεάν διανομή από τους αποδέκτες τους στο πλαίσιο εφαρμογής του κατ εξουσιοδότηση Κανονισμού (ΕΕ) 2016/921 σχετικά με τη θέσπιση συμπληρωματικών προσωρινών έκτακτων μέτρων στήριξης για τους παραγωγούς ορισμένων οπωροκηπευτικών (ΕΕ L 154, , σελ. 3 και τροποποίηση της αρ..3630/87095/ (ΦΕΚ 2413 Β ) απόφασης του Αναπληρωτή Υπουργού Αγροτικής Ανάπτυξης και Τροφίμων». ΑΠΟΦΑΣΕΙΣ Αριθμ. οικ.: 39487/16 (1) Σύσταση Εθνικού Μητρώου ελληνικών και ξένων Μη Κυβερνητικών Οργανώσεων (ΜΚΟ) που δραστηριοποιούνται σε θέματα διεθνούς προστασίας, μετανάστευσης και κοινωνικής ένταξης. Ο ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ Έχοντας υπόψη: 1. Τις διατάξεις των άρθρου 31 και 32 παρ. 2 του Ν. 4375/2016 για την «Οργάνωση και λειτουργία Υπηρεσίας Ασύλου, Αρχής Προσφυγών, Υπηρεσίας Υποδοχής και Ταυτοποίησης σύσταση Γενικής Γραμματείας Υποδοχής, προσαρμογή της Ελληνικής Νομοθεσίας προς τις διατάξεις της Οδηγίας 2013/32/ΕΕ του Ευρωπαϊκού Κοινοβουλίου και του Συμβουλίου «σχετικά με τις κοινές διαδικασίες για τη χορήγηση και ανάκληση του καθεστώτος διεθνούς προστασίας(αναδιατύπωση)» (L 180/ ), διατάξεις για την εργασία δικαιούχων διεθνούς προστασίας και άλλες διατάξεις». 2. Το Π.δ. 105/2014 «Οργανισμός του Υπουργείου Εσωτερικών» (Α' 172), όπως ισχύει. 3. Το Π.δ. 24/2015 «Σύσταση και μετονομασία Υπουργείων, μεταφορά της Γενικής Γραμματείας Κοινωνικών Ασφαλίσεων» (Α' 20). 4. Το Π.δ. 11/2010 (ΦΕΚ 15/τ.Α / ) «Σύσταση Γενικής Γραμματείας Μεταναστευτικής Πολιτικής στο Υπουργείο Εσωτερικών, Αποκέντρωσης και Ηλεκτρονικής Διακυβέρνησης», όπως ισχύει. 5. Το Π.δ. 73/2015 «Διορισμός Αντιπροέδρου της Κυβέρνησης, Υπουργών, Αναπληρωτών Υπουργών και Υφυπουργών» (Α' 116). 6. Την με αριθμ. Υ10/2015 (ΦΕΚ Β' 2109/ ) Απόφαση Ανάθεσης αρμοδιοτήτων στον Αναπληρωτή Υπουργό Εσωτερικών και Διοικητικής Ανασυγκρότησης, Ιωάννη Μουζάλα. 7. Το γεγονός ότι, από την απόφαση αυτή δεν προκαλείται δαπάνη σε βάρος του κρατικού προϋπολογισμού, αποφασίζουμε: Άρθρο 1 Σύσταση Μητρώου Στο Τμήμα Μητρώου μη Κυβερνητικών Οργανώσεων και Συνεργασίας με Φορείς της Κοινωνίας των Πολιτών, της Διεύθυνσης Κοινωνικής Ένταξης, της Γενικής Γραμματείας Μεταναστευτικής Πολιτικής, συνιστάται και τηρείται Εθνικό Μητρώο ελληνικών και ξένων Μη Κυβερνητικών Οργανώσεων που δραστηριοποιούνται σε θέματα διεθνούς προστασίας, μετανάστευσης και κοινωνικής ένταξης. Το Εθνικό Μητρώο θα περιέχει πληροφορίες σχετικές με: Στοιχεία του Φορέα (επωνυμία φορέα, γεωγραφική εμβέλεια δραστηριοποίησης, κ.α.) Στοιχεία σύστασης (νομιμοποιητικά έγγραφα) Φορολογικά στοιχεία Οικονομικά στοιχεία (στοιχεία απολογισμού /ισολογισμού-προϋπολογισμού κ.α.) Στοιχεία νόμιμου εκπροσώπου στην Ελλάδα Παρεχόμενες υπηρεσίες (Ωφελούμενοι/ ομάδες στόχος/ τομείς δραστηριοποίησης κ.α.)\n2 31224 ΕΦΗΜΕΡΙ Α TΗΣ ΚΥΒΕΡΝΗΣΕΩΣ Τεύχος Β 2930/ Υλικοτεχνική υποδομή Απασχολούμενο αμειβόμενο /εθελοντικό προσωπικό και χρονικό διάστημα παραμονής και απασχόλησης Δράσεις φορέα (απολογισμός έργου δυο προηγούμενων ετών, στο οποίο θα αναφέρονται τουλάχιστον: λειτουργία δομών/ είδος/ ονομασία/ αριθμός εξυπηρετούμενων/ κόστος λειτουργίας, υπηρεσίες παροχής μέσα από δομές, δράσεις που υλοποίησε ο φορέας τα δύο προηγούμενα έτη, αριθμός ενεργειών που υλοποιήθηκαν ανά κατηγορία δράσης/ τίτλους αυτών των ενεργειών, ωφελούμενοι, συνεργασίες με φορείς, τρέχουσες παρεμβάσεις). Το εν λόγω μητρώο θα επικαιροποιείται για τυχόν αλλαγές, σε τακτά διαστήματα. Οι ελληνικές και ξένες ΜΚΟ, υποχρεούνται αμελλητί να ενημερώνουν για σχετικές αλλαγές/μεταβολές, ιδίως τη διακοπή λειτουργίας ή την αποχώρηση από την ελληνική επικράτεια ή από το πεδίο δράσεων. Άρθρο 2 Κατηγορίες φορέων προς εγγραφή Στο Μητρώο του άρθρου 1, μπορούν να εγγραφούν οι φορείς που εμπίπτουν στις παρακάτω κατηγορίες: Νομικά Πρόσωπα Ιδιωτικού Δικαίου (Ν.Π.Ι.Δ.) μη Κερδοσκοπικού Χαρακτήρα και Μη Κυβερνητικές Οργανώσεις, όπως: Σωματεία και Σύλλογοι Ειδικώς αναγνωρισμένοι φορείς (με ειδική νομοθετική ρύθμιση) Κοινωφελή ιδρύματα, Αστικές εταιρείες Μη κερδοσκοπικού χαρακτήρα Παραρτήματα ξένων Μη Κυβερνητικών Οργανώσεων. Άρθρο 3 Προϋποθέσεις εγγραφής Προκειμένου οι φορείς αυτοί να εγγραφούν στο ως άνω μητρώο απαιτείται να πληρούνται σωρευτικά οι κατωτέρω προϋποθέσεις: Ι. Να διαθέτουν νομική προσωπικότητα, η οποία αποδεικνύεται από νόμιμα δημοσιευμένο καταστατικό/νομιμοποιητικά έγγραφα ΙΙ. Στο καταστατικό τους πρέπει να προβλέπεται η υλοποίηση δραστηριοτήτων: Κοινωνικού και Ανθρωπιστικού Χαρακτήρα Διεθνούς Προστασίας Μετανάστευσης ή Κοινωνική Ένταξης. Άρθρο 4 Διαδικασία εγγραφής Οι κατηγορίες των φορέων που επιθυμούν να ενταχθούν στο Μητρώο της παρούσης, οφείλουν να υποβάλλουν ηλεκτρονικά αίτηση εγγραφής μέσω της σχετικής διαδικτυακής εφαρμογής του Υπουργείου, υποβάλλοντας τα στοιχεία που αναφέρονται στο άρθρο 1 και εφόσον πληρούν τις σχετικές προϋποθέσεις. Για την εγγραφή και απόδοση αριθμού μητρώου καθώς και διαγραφή από το μητρώο της παρούσης εκδίδεται σχετική απόφαση από τον Προϊστάμενο της Δ/νσης Κοινωνικής Ένταξης. Η εγγραφή των φορέων στο Εθνικό Μητρώο, θα αποτελεί απαραίτητη προϋπόθεση, τόσο για τη δραστηριοποίηση τους όσο και για τη συνακόλουθη πιστοποίηση τους και την ευρύτερη συνεργασία τους με τις υπηρεσίες του Υπουργείου Εσωτερικών και Διοικητικής Ανασυγκρότησης. Τα αλλοδαπά έγγραφα απαιτείται να είναι επικυρωμένα και μεταφρασμένα σύμφωνα με την κείμενη νομοθεσία. Η απόφαση αυτή να δημοσιευθεί στην Εφημερίδα της Κυβερνήσεως. Αθήνα, 8 Σεπτεμβρίου 2016 Ο Αναπληρωτής Υπουργός ΙΩΑΝΝΗΣ ΜΟΥΖΑΛΑΣ Ι Αριθμ /0004 (2) Καθιέρωση υπερωριακής εργασίας υπαλλήλων του Γραφείου Εισαγγελέα Οικονομικού Εγκλήματος. Ο ΥΠΟΥΡΓΟΣ ΟΙΚΟΝΟΜΙΚΩΝ Έχοντας υπόψη: 1. Τις διατάξεις του άρθρου 90 του Κώδικα Νομοθεσίας για την Κυβέρνηση και τα Κυβερνητικά Όργανα που κυρώθηκε με το άρθρο πρώτο του Π.δ. 63/2005 (ΦΕΚ 98/Α / ). 2. Τις διατάξεις της παρ.9 του άρθρου 17Α του Ν. 2523/1997 «Διοικητικές και ποινικές κυρώσεις στη φορολογική νομοθεσία και άλλες διατάξεις» (ΦΕΚ 179/ Α ), όπως αντικαταστάθηκε με το άρθρο 43 παρ. 1 του Ν. 4274/2014, (ΦΕΚ Α 147/ ). 3.Τις διατάξεις του άρθρου 20 του Ν. 4354/2015 (ΦΕΚ 176/Α / ) «Διαχείριση των μη εξυπηρετούμενων δανείων. Μισθολογικές ρυθμίσεις και άλλες επείγουσες διατάξεις της εφαρμογής της συμφωνίας δημοσιονομικών στόχων και διαρθρωτικών μεταρρυθμίσεων». 4. Το Π.δ. 111/2014 «Οργανισμός του Υπουργείου Οικονομικών» (ΦΕΚ Α 178/ ). 5. Την με αριθμ. 2/1015/ΔΕΠ/ εγκύκλιο της Διεύθυνσης Εισοδηματικής Πολιτικής. 6. Το Π.δ. 73/2015 «Διορισμός Αντιπροέδρου της Κυβέρνησης, Υπουργών, Αναπληρωτών Υπουργών και Υφυπουργών» (ΦΕΚ 116/τ. Α / ). 7. Το με αριθ / έγγραφο του Εισαγγελέα Οικονομικού Εγκλήματος με το οποίο ζητείται η έγκριση υπερωριακής εργασίας, κατά το δεύτερο εξάμηνο του έτους 2016, λόγω του ιδιαίτερα αυξημένου φόρτου εργασίας επί υποθέσεων οικονομικών εγκλημάτων. 8. Την αριθ. 2/438/ΔΠΔΑ/ απόφαση δέσμευσης πίστωσης της Διεύθυνσης Οικονομικής Διαχείρισης\n3 Τεύχος Β 2930/ ΕΦΗΜΕΡΙ Α TΗΣ ΚΥΒΕΡΝΗΣΕΩΣ του Υπουργείου Οικονομικών που αφορά υπερωριακή εργασία μεταξύ άλλων, και του γραφείου του Εισαγγελέα Οικονομικού Εγκλήματος (ΑΔΑ: 67ΘΗΗ-Ι6Ψ, 6ΠΗΘΗ-9ΙΗ, ΩΑ5ΜΗ-ΞΥ1, ΩΓ6ΒΗ-ΟΧ8). 9. Το γεγονός ότι από την απόφαση αυτή προκαλείται συνολική δαπάνη εννέα χιλιάδων πενήντα ευρώ (9.050 ) περίπου η οποία θα καλυφθεί από τις εγγεγραμμένες πιστώσεις Ειδικού Φορέα και ΚΑΕ 0511 του Υπουργείου Οικονομικών, αποφασίζουμε: 1. Εγκρίνουμε την καθιέρωση απογευματινής υπερωριακής εργασίας για δέκα τρεις (13) υπαλλήλους στο Γραφείο του Εισαγγελέα Οικονομικού Εγκλήματος, για το χρονικό διάστημα από τη δημοσίευση της παρούσας σε ΦΕΚ και έως και για μέχρι εκατόν είκοσι (120) ώρες συνολικά ο καθένας. 2. Οι ανωτέρω υπάλληλοι δικαιούνται υπερωριακής αποζημίωσης, μόνο στην περίπτωση που δεν είναι δικαιούχοι άλλης υπερωριακής αποζημίωσης από οποιονδήποτε φορέα για το ίδιο χρονικό διάστημα. Στην ανωτέρω υπερωριακή εργασία, η οποία θα πραγματοποιείται κατά τις εργάσιμες ημέρες, μπορούν να μετέχουν και αποσπασμένοι υπάλληλοι εντός του ανωτέρω ορίου αριθμού ωρών, που εγκρίνονται με την παρούσα απόφαση. 3. Η κατανομή των ωρών, η συγκρότηση του συνεργείου και η περιγραφή των συγκεκριμένων εργασιών που θα πραγματοποιηθούν θα γίνει με ευθύνη του Εισαγγελέα Οικονομικού Εγκλήματος. Οι αποφάσεις αυτές θα κοινοποιούνται στη Δ/νση Ανθρωπίνου Δυναμικού και Οργάνωσης. Με την ολοκλήρωση της υπερωριακής εργασίας, η εκτέλεση των προαναφερόμενων εργασιών και η παράδοση του έργου θα βεβαιώνεται εγγράφως στη Δ/νση Ανθρωπίνου Δυναμικού και Οργάνωσης με ευθύνη του Προϊσταμένου του Γραφείου Εισαγγελέα Οικονομικού Εγκλήματος. Η απόφαση αυτή να δημοσιευθεί στην Εφημερίδα της Κυβερνήσεως. Αθήνα, 8 Σεπτεμβρίου 2016 Ο Υπουργός ΕΥΚΛΕΙΔΗΣ ΤΣΑΚΑΛΩΤΟΣ Ι Αριθμ. 2/72621/0004 (3) Καθιέρωση υπερωριακής εργασίας υπαλλήλων του Αυτοτελούς Γραφείου Τύπου και Δημοσίων Σχέσεων. Ο ΥΠΟΥΡΓΟΣ ΟΙΚΟΝΟΜΙΚΩΝ Έχοντας υπόψη: 1. Τις διατάξεις του άρθρου 90 του Κώδικα Νομοθεσίας για την Κυβέρνηση και τα Κυβερνητικά όργανα που κυρώθηκε με το άρθρο πρώτο του Π.δ. 63/2005 (ΦΕΚ 98/Α / ). 2. Τις διατάξεις του άρθρου 20 του Κεφαλαίου Β' «Διατάξεις αρμοδιότητας Υπουργείου Οικονομικών» του Ν. 4354/2015 (ΦΕΚ 176/Α / ) «Διαχείριση των μη εξυπηρετούμενων δανείων, μισθολογικές ρυθμίσεις και άλλες επείγουσες διατάξεις εφαρμογής της συμφωνίας δημοσιονομικών στόχων και διαρθρωτικών μεταρρυθμίσεων». 3. Το Π.δ. 111/2014 «Οργανισμός του Υπουργείου Οικονομικών» (ΦΕΚ 178/Α / ). 4. Το Π.δ. 73/2015 «Διορισμός Αντιπροέδρου της Κυβέρνησης, Υπουργών, Αναπληρωτών Υπουργούν και Υφυπουργών» (ΦΕΚ 116/Α / ). 5. Την αριθμ. 2/17805/0022/ κοινή υπουργική απόφαση (ΦΕΚ 662/Β') με θέμα: «Καθορισμός αποδοχών των δημοσιογράφων που απασχολούνται με σχέση εργασίας ιδιωτικού δικαίου στους φορείς που υπάγονται στο πεδίο εφαρμογής της παρ. 1 του άρθρου 4 και της παρ. Ια του άρθρο 31 του Ν. 4024/2011 (ΦΕΚ 226/Α'), όπως ισχύει». 6. Την με αριθμ. πρωτ. 2/31029/ΔΕΠ/ εγκύκλιο της Δ/νσης Εισοδηματικής Πολιτικής. 7. Το γεγονός ότι παρίσταται ανάγκη παροχής εργασίας πέρα από το κανονικό ωράριο, σε τρεις υπαλλήλους του Γραφείου Τύπου και Δημοσίων Σχέσεων του Υπουργείου Οικονομικών, προκειμένου να αντιμετωπισθούν έκτακτες υπηρεσιακές ανάγκες. 8. Την αριθ. 2/438/ΔΠΔΑ/ απόφαση δέσμευσης πίστωσης της Δ/νσης Προϋπολογισμού και Δημοσιονομικών Αναφορών που αφορά υπερωριακή εργασία υπαλλήλων του Αυτοτελούς Γραφείου Τύπου και Δημόσιων Σχέσεων του Υπουργείου Οικονομικών (ΑΔΑ: 670ΗΗ-Ι6Ψ). 9. Το γεγονός ότι από την απόφαση αυτή προκαλείται συνολική δαπάνη δύο χιλιάδων διακοσίων εβδομήντα ευρώ (2.260 ) περίπου η οποία θα καλυφθεί από τις εγγεγραμμένες πιστώσεις Ειδικού Φορέα ΚΑΕ 0511, αποφασίζουμε: 1. Εγκρίνουμε την καθιέρωση απογευματινής υπερωριακής εργασίας για δύο (2) δημοσιογράφους που απασχολούνται με σχέση εργασίας ιδιωτικού δικαίου ορισμένου χρόνου στο Αυτοτελές Γραφείο Τύπου και Δημόσιων Σχέσεων του Υπουργείου Οικονομικών καθώς και για μία (1) μόνιμη υπάλληλο του Υπουργείου Οικονομικών που κατέχει οργανική θέση στο ανωτέρω Γραφείο, από τη δημοσίευση της παρούσας και έως για μέχρι (120) ώρες συνολικά ο καθένας. 2. Η κατανομή των ωρών, θα γίνεται με απόφαση του Δ/ντή του Πολιτικού Γραφείου του Υπουργείου Οικονομικών, και σύμφωνα με τις εκάστοτε υπηρεσιακές ανάγκες. Η απόφαση αυτή να δημοσιευθεί στην Εφημερίδα της Κυβερνήσεως. Αθήνα, 5 Σεπτεμβρίου 2016 Ο Υπουργός ΕΥΚΛΕΙΔΗΣ ΤΣΑΚΑΛΩΤΟΣ\n4 31226 ΕΦΗΜΕΡΙ Α TΗΣ ΚΥΒΕΡΝΗΣΕΩΣ Τεύχος Β 2930/ Αριθμ. 4148/99295 (4) Δυνατότητα μεταποίησης των αποσυρόμενων προϊόντων τα οποία διατίθενται με δωρεάν διανομή από τους αποδέκτες τους στο πλαίσιο εφαρμογής του κατ' εξουσιοδότηση Κανονισμού (ΕΕ) 2016/921 σχετικά με τη θέσπιση συμπληρωματικών προσωρινών έκτακτων μέτρων στήριξης για τους παραγωγούς ορισμένων οπωροκηπευτικών (ΕΕ L 154, , σελ. 3 και τροποποίηση της αρ..3630/87095/ (ΦΕΚ 2413 Β ) απόφασης του Αναπληρωτή Υπουργού Αγροτικής Ανάπτυξης και Τροφίμων». Ο ΥΠΟΥΡΓΟΣ ΚΑΙ Ο ΑΝΑΠΛΗΡΩΤΗΣ ΥΠΟΥΡΓΟΣ ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ Έχοντας υπόψη: 1. Τις διατάξεις: α) Του άρθρου 62 παρ. 2 περ. α' του Ν. 4235/2014 (Α'32), όπως τροποποιήθηκε με την παρ. 2 του άρθρου 46 του Ν. 4384/2016 (Α' 78). β) Του άρθρου 1 παρ. 1, 2 και 3 του Ν. 1338/1983 «Εφαρμογή του Κοινοτικού Δικαίου» (Α' 34), όπως τροποποιήθηκε από το άρθρο 6 παρ. 1 του Ν. 1440/1984 «Συμμετοχή της Ελλάδος στο κεφάλαιο, στα αποθεματικά και στις προβλέψεις της Ευρωπαϊκής Τράπεζας Επενδύσεων, στο κεφάλαιο της Ευρωπαϊκής Κοινότητας Άνθρακος και Χάλυβος και του Οργανισμού Εφοδιασμού EURATOM» (Α' 70) και του άρθρου 3 του ως άνω νόμου, όπως αυτό αντικαταστάθηκε από το άρθρο 65 του Ν. 1892/1990 «Για τον εκσυγχρονισμό και την ανάπτυξη και άλλες διατάξεις» (Α 101). γ) Του άρθρου 90 του Κώδικα Νομοθεσίας για την Κυβέρνηση και τα Κυβερνητικά Όργανα, όπως κυρώθηκε με το άρθρο πρώτο του Π.δ. 63/2005 «Κωδικοποίηση της Νομοθεσίας για την Κυβέρνηση και τα Κυβερνητικά Όργανα» (Α' 98). 2. Το Π.δ. υπ' αριθ. 73/2015 «Διορισμός Αντιπροέδρου της Κυβέρνησης, Υπουργών, Αναπληρωτών Υπουργών και Υφυπουργών» (Α' 116). 3. Την αριθμ Υ26 απόφαση του Πρωθυπουργού (ΦΕΚ Β' 2144) «Ανάθεση αρμοδιοτήτων στον Αναπληρωτή Υπουργό Αγροτικής Ανάπτυξης και Τροφίμων Μάρκο Μπόλαρη». 4. α) Τον Κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου της 17ης Δεκεμβρίου για τη θέσπιση κοινής οργάνωσης αγορών των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/1972, (ΕΟΚ) αριθ. 234/1979, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (ΕΕ L.347, 20/12/2013, σελ. 671). β) Τον Κανονισμό(ΕΕ) αριθ. 543/2011 της Επιτροπής «για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών» (ΕΕ L 157 της ) όπως τροποποιήθηκε και ισχύει. γ) Τον κατ' εξουσιοδότηση Κανονισμό (ΕΕ) 2016/921 της Επιτροπής της 10ης Ιουνίου 2016, σχετικά με τη θέσπιση συμπληρωματικών προσωρινών εκτάκτων μέτρων στήριξης για τους παραγωγούς ορισμένων οπωροκηπευτικών (ΕΕ L 154, 11/06/2016, Μ σελ.3). δ) Τον Κανονισμό (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου της 29ης Απριλίου 2004 για την υγιεινή των τροφίμων. ε) Τον Κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου της 28ης Ιανουαρίου 2002 για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων. ζ) Τον Κανονισμό (ΕΚ) αριθμ. 1169/2011 "σχετικά με παροχή πληροφοριών στους καταναλωτές". στ) Τον Κανονισμό (ΕΚ) αριθμ. 1129/2011 "σχετικά με την κατάρτιση ενωσιακού καταλόγου για τα πρόσθετα τροφίμων". 5. Την υπ. αριθμ / (ΦΕΚ 594/Β720Ό9) Κοινή Υπουργική Απόφαση των Υπουργών Οικονομίας και Οικονομικών και Αγροτικής Ανάπτυξης και Τροφίμων, όπως ισχύει. 6. Την αριθ. πρωτ. 3630/87095/ Υπουργική Απόφαση του Αναπληρωτή Υπουργού Αγροτικής Ανάπτυξης και Τροφίμων «Καθορισμός των αναγκαίων συμπληρωματικών μέτρων για την εφαρμογή του κατ' εξουσιοδότηση Κανονισμού (ΕΕ) 2016/921 της Επιτροπής σχετικά με τη θέσπιση συμπληρωματικών προσωρινών εκτάκτων μέτρων στήριξης για τους παραγωγούς ορισμένων οπωροκηπευτικών (ΕΕ L 154, , σελ. 3) 7. Την οδηγία 2012/12/ΕΕ του Ευρωπαϊκού Κοινοβουλίου και του Συμβουλίου «για την τροποποίηση της οδηγίας 2001/112/ΕΚ του Συμβουλίου, για τους χυμούς φρούτων και ορισμένα ομοειδή προϊόντα που προορίζονται για τη διατροφή του ανθρώπου» όπως τροποποιήθηκε και ισχύει (Κατ' εξουσιοδότηση Καν. (ΕΕ) αριθμ. 1040/2014 της Επιτροπής (L 288/ ) και έχει σχετικά πρόσφατα ενημερωθεί ο Κώδικας Τροφίμων και Ποτών στο άρθρο 126 με το ΦΕΚ 1309/Β/ (σελ ). 8. Την από εντολή του Γενικού Γραμματέα κ Ν. Αντώνογλου 9. Το με αριθμ πρωτ. 1547/2016/ έγγραφο των Ομάδων Παραγωγών Κεντρικής Μακεδονίας στο Γραφ. Γεν. Γραμματέα. 10. Το γεγονός ότι από τις διατάξεις αυτής της απόφασης δεν προκαλείται δαπάνη σε βάρος του κρατικού προϋπολογισμού, αποφασίζουμε: Άρθρο 1 Σκοπός Με την παρούσα απόφαση και στο πλαίσιο υλοποίησης των συμπληρωματικών προσωρινών έκτακτων μέτρων στήριξης για την εφαρμογή του Κανονισμού (ΕΕ) 2016/921 της Επιτροπής, και της αρ..3630/87095/ (ΦΕΚ 2413 Β') απόφασης του Αναπληρωτή Υπουργού Αγροτικής Ανάπτυξης και Τροφίμων καθορίζονται σύμφωνα με την ισχύουσα ενωσιακή και εθνική νομοθεσία τα μέτρα για την υλοποίηση της δυνατότητας μεταποίησης των αποσυρόμενων οπωροκηπευτικών προϊό-\n5 Τεύχος Β 2930/ ΕΦΗΜΕΡΙ Α TΗΣ ΚΥΒΕΡΝΗΣΕΩΣ ντων τα οποία διατίθενται με δωρεάν διανομή από τους αποδέκτες τους με σκοπό τα μεταποιημένα προϊόντα πράγματι να διατεθούν στους τελικούς δικαιούχους - ωφελούμενους της δωρεάν διανομής. Άρθρο 2 Όροι και Διαδικασία μεταποίησης αποσυρόμενων προϊόντων 1. Η πληρωμή σε είδος από τους από τους αποδέκτες αποσυρόμενων προϊόντων τα οποία διατίθενται με δωρεάν διανομή στις μεταποιητικές επιχειρήσεις αντισταθμίζει μόνο το κόστος μεταποίησης. 2. Υπεύθυνοι για τη μεταποίηση του αποσυρόμενου νωπού προϊόντος είναι οι αποδέκτες αποσυρόμενων προϊόντων τα οποία διατίθενται με δωρεάν διανομή, όπως αυτοί ορίζονται στο άρθρο 10 της αρ. 3630/87095/ (ΦΕΚ 2413 Β') απόφασης του Αναπληρωτή Υπουργού Αγροτικής Ανάπτυξης και Τροφίμων οι οποίοι συνάπτουν υποχρεωτικά συμφωνητικά με μεταποιητικές επιχειρήσεις, οι οποίες αναλαμβάνουν τη σχετική ενέργεια. 3. Αρμόδιες για όλη τη διαδικασία μεταποίησης, από την παραλαβή του αποσυρόμενου νωπού προϊόντος έως και την παράδοση του τελικού προϊόντος στους αποδέκτες της δωρεάν διανομής, είναι οι μεταποιητικές επιχειρήσεις που υλοποιούν την μεταποίηση. 4. Το συμφωνητικό μεταξύ των αποδεκτών των αποσυρόμενων προϊόντων τα οποία διατίθενται με δωρεάν διανομή και της μεταποιητικής επιχείρησης περιλαμβάνει όλους τους όρους σχετικά με την υλοποίηση της μεταποίησης των προϊόντων και την παραλαβή των τελικών προϊόντων στους αποδεκτών των αποσυρόμενων προϊόντων τα οποία διατίθενται με δωρεάν διανομή. Αντίγραφο του συμφωνητικού αυτού θα κατατίθεται στην οικεία Διεύθυνση Αγροτικής Οικονομίας και Κτηνιατρικής όπου βρίσκεται η έδρα της μεταποιητικής επιχείρησης. 5. Το εν λόγω συμφωνητικό περιλαμβάνει κατ' ελάχιστον τα παρακάτω: το χρονικό διάστημα υλοποίησης της μεταποίησης έως και την παράδοση του τελικού προϊόντος στους αποδέκτες της δωρεάν διανομής. την ποσότητα του αποσυρόμενου νωπού προϊόντος, την αναλογία του νωπού προϊόντος σε σχέση με το μεταποιημένο προϊόν που θα παραλάβει ο αποδέκτης της δωρεάν διανομής. την ποσότητα του μεταποιημένου προϊόντος που θα παραλάβει αποδέκτης της δωρεάν διανομής, Δήλωση της μεταποιητικής βιομηχανίας ότι θα τηρείται η ισχύουσα ενωσιακή και εθνική νομοθεσία, για την υγιεινή και την ασφάλεια των τροφίμων. τη σύσταση για την παραγωγή του τελικού προϊόντος που θα ακολουθήσει η μεταποιητική επιχείρηση, (συστατικά, περιεκτικότητα κ.α.) το είδος και το μέγεθος της συσκευασίας του τελικού προϊόντος με την επισήμανση όπως αυτή ορίζεται στο εθνικό και ενωσιακό θεσμικό πλαίσιο και με τις επιπλέον ενδείξεις «Προϊόν προοριζόμενο για δωρεάν διανομή [κατ' εξουσιοδότηση κανονισμός (ΕΕ) αριθ. 2016/921 της Επιτροπής]. Απαγορεύεται η πώληση» και το Ευρωπαϊκό Έμβλημα. Επιπλέον, σε περίπτωση που η μεταποιητική επιχείρηση η οποία δεν συσκευάζει η ίδια το τελικό προϊόν, έχει την υποχρέωση να συνάψει συμφωνητικό με συνεργαζόμενη επιχείρηση στην οποία θα πραγματοποιηθεί η τελική συσκευασία. 6. Οι μεταποιητικές επιχειρήσεις με την ολοκλήρωση του έργου και πριν την παραλαβή του μεταποιημένου προϊόντος από τους αποδέκτες της δωρεάν διανομής, υποχρεούνται να ενημερώνουν εγγράφως την αρμόδια Διεύθυνση Αγροτικής Οικονομίας και Κτηνιατρικής της ΠΕ στην οποία εδρεύουν για τη διενέργεια του ελέγχου ποσοτικού και ποιοτικού του τελικού προϊόντος. 7. Οι αποδέκτες της δωρεάν διανομής, πριν την έναρξη της διάθεσης του μεταποιημένου προϊόντος στους τελικούς δικαιούχους- ωφελούμενους, ενημερώνουν εγγράφως την αρμόδια Δ/νση Αγροτικής Οικονομίας και Κτηνιατρικής της Περιφερειακής Ενότητας όπου θα διανεμηθεί το τελικό προϊόν με κοινοποίηση στην Δ/νση Συστημάτων Καλλιέργειας του Υπουργείου Αγροτικής Ανάπτυξης και Τροφίμων και την Διεύθυνση Άμεσων Ενισχύσεων και Αγοράς του ΟΠΕΚΕΠΕ, για τη διαδικασία υλοποίησης των παραδόσεων, το χρονοδιάγραμμα των παραδόσεων, τον τόπο διάθεσης των προϊόντων, τις ποσότητες των μεταποιημένων προϊόντων που θα διανεμηθούν δωρεάν και τον αριθμό των τελικών δικαιούχων-ωφελούμενων. Άρθρο 3 Έλεγχοι 1. Διενεργούνται οι πρωτοβάθμιοι και δευτεροβάθμιοι έλεγχοι σύμφωνα με τα διαλαμβανόμενα στο άρθρο 7 της αρ. 3630/87095/ (ΦΕΚ 2413 Β') απόφασης του Αναπληρωτή Υπουργού Αγροτικής Ανάπτυξης και Τροφίμων. Παράλληλα διενεργούνται επιπλέον οι κατωτέρω έλεγχοι: σε ποσοστό 10% των προς μεταποίηση αποσυρόμενων ποσοτήτων νωπών προϊόντων των αποδεκτών της δωρεάν διανομής, στο σημείο παράδοσης τους στις μεταποιητικές επιχειρήσεις. σε ποσοστό 10% σε ότι αφορά στην ποσότητα του τελικού μεταποιημένου προϊόντος, λαμβάνοντας υπόψη το ισοζύγιο της συμφωνηθείσας πρώτης ύλης σε σχέση με το τελικό προϊόν μεταξύ του αποδέκτη της δωρεάν διανομής και της μεταποιητικής επιχείρησης σε ποσοστό 3% εργαστηριακός έλεγχος επί του τελικού μεταποιημένου συσκευασμένου και προς παράδοση προϊόντος, σύμφωνα με την ενωσιακή και εθνική νομοθεσία. Ο εν λόγω εργαστηριακός έλεγχος αφορά την ποιότητα, και στη σύσταση του προϊόντος. Τα δείγματα προς έλεγχο λαμβάνονται από την τριμελή επιτροπή παραλαβής των δράσεων της παραγράφου 2 του άρθρου 26 της αρ / (ΦΕΚ 594/ Β72009) κοινής απόφασης των Υπουργών Οικονομίας και Οικονομικών και Αγροτικής Ανάπτυξης και Τροφίμων, όπως αυτή ορίζεται στο άρθρο 12 της 3630/87095/ (ΦΕΚ 2413 Β') απόφασης του Αναπληρωτή Υπουργού Αγροτικής Ανάπτυξης και Τροφίμων, στην\n6 31228 ΕΦΗΜΕΡΙ Α TΗΣ ΚΥΒΕΡΝΗΣΕΩΣ Τεύχος Β 2930/ έδρα της μεταποιητικής επιχείρησης ή της συνεργαζόμενης επιχείρησης που πραγματοποιεί την τελική συσκευασία και αποστέλλονται στο αρμόδιο Περιφερειακό Κέντρο Προστασίας Φυτών και Ποιοτικού Ελέγχου για τον εργαστηριακό έλεγχο. Σε περίπτωση που η συσκευασία γίνεται εκτός της μεταποιητικής βιομηχανίας διενεργείται επιπλέον ποιοτικός και ποσοτικός έλεγχος κατά την παράδοση του μεταποιημένου προϊόντος στην έδρα της συνεργαζόμενης επιχείρησης στην οποία πραγματοποιείται η τελική συσκευασία. σε ποσοστό 10% επί του τελικού μεταποιημένου συσκευασμένου και προς παράδοση προϊόντος διενεργείται ποσοτικός έλεγχος και έλεγχος τήρησης των διαδικασιών κατά την παράδοση στους τελικούς αποδέκτες. Μετά από την ολοκλήρωση καθενός από τους ανωτέρω ελέγχους η Διεύθυνση Αγροτικής Οικονομίας και Κτηνιατρικής η οποία διενεργεί τον έλεγχο ειδοποιεί την Διεύθυνση Αγροτικής Οικονομίας και Κτηνιατρικής στην οποία αποστέλλονται τα προϊόντα προκειμένου να γίνουν οι σχετικοί έλεγχοι. 2. Ο Ο.Π.Ε.Κ.Ε.Π.Ε. διενεργεί διοικητικούς ελέγχους ταυτόχρονα με τον έλεγχο της αίτησης ενίσχυσης: για διασταύρωση και ταυτοποίηση των ποσοτήτων που παραδόθηκαν από την Οργάνωση Παραγωγών στους αποδέκτες της δωρεάν διανομής με εκείνες που διατέθηκαν από τους αποδέκτες της δωρεάν διανομής στις μεταποιητικές επιχειρήσεις για διασταύρωση και ταυτοποίηση των ποσοτήτων που παραδόθηκαν από τις μεταποιητικές επιχειρήσεις στους αποδέκτες της δωρεάν διανομής με εκείνες που διατέθηκαν στους τελικούς δικαιούχους- ωφελούμενους.» Άρθρο 4 Επιτροπές Ελέγχου Οι έλεγχοι της παραγράφου 1 του άρθρου 3 της παρούσας διενεργούνται από τις τριμελείς επιτροπές παραλαβής των δράσεων της παραγράφου 2 του άρθρου 26 της αρ / (ΦΕΚ 594/Β72009) Κοινής Απόφασης των Υπουργών Οικονομίας και Οικονομικών και Αγροτικής Ανάπτυξης και Τροφίμων, όπως αυτή ορίζεται στο άρθρο 12 της αρ. 3630/87095/ (ΦΕΚ 2413 Β') απόφασης του Αναπληρωτή Υπουργού Αγροτικής Ανάπτυξης και Τροφίμων. Άρθρο 5 Κυρώσεις Σε περίπτωση διαπίστωσης παρατυπιών κατά τη διενέργεια των ελέγχων των ενεργειών απόσυρσης της παραγράφου 1 του άρθρου 3 της παρούσας απόφασης ισχύουν τα διαλαμβανόμενα στο άρθρο 9 της αρ. 3630/87095/ (ΦΕΚ 2413 Β') απόφασης του Αναπληρωτή Υπουργού Αγροτικής Ανάπτυξης και Τροφίμων. Άρθρο 6 Αποδέκτες Δωρεάν Διανομής 1. Αποδέκτες της δωρεάν Διανομής για την παραλαβή των νωπών προϊόντων από τις Οργανώσεις Παραγωγών οι οποίοι δύνανται να συνάπτουν συμβάσεις με τις μεταποιητικές επιχειρήσεις, είναι εκείνοι που ορίζονται στο άρθρο 10 της αρ. 3630/87095/ (ΦΕΚ 2413 Β') απόφασης του Αναπληρωτή Υπουργού Αγροτικής Ανάπτυξης και Τροφίμων. 2. Οι τελικοί δικαιούχοι- ωφελούμενοι της δωρεάν διανομής των μεταποιημένων τελικών προϊόντων των αποσυρόμενων οπωροκηπευτικών είναι, όσοι αναφέρονται στην παράγραφο 3 του άρθρου 10 αρ. 3630/87095/ (ΦΕΚ 2413 Β') απόφασης του Αναπληρωτή Υπουργού Αγροτικής Ανάπτυξης και Τροφίμων. 3. Σε περίπτωση που οι ωφελούμενοι της παραπάνω παραγράφου δεν παραλαμβάνουν τα προϊόντα που τους αναλογούν εντός των καθοριζόμενων από τους αποδέκτες της δωρεάν διανομής ημερομηνιών, τα αδιάθετα τελικά προϊόντα θα διατίθενται στα συσσίτια των Κοινωνικών Συμπράξεων. Άρθρο 7 Μεταποίηση κατηγοριών αποσυρόμενων οπωροκηπευτικών Σχετικά την μεταποίηση των αποσυρόμενων ποσοτήτων που κατανέμονται στην αρ. 3630/87095/ (2413 Β') απόφαση του Αναπληρωτή Υπουργού Αγροτικής Ανάπτυξης και Τροφίμων, καθορίζονται τα εξής: 1. Ροδάκινα, νεκταρίνια α) Η περίοδος κατά τη διάρκεια της οποίας, οι αποδέκτες της δωρεάν διανομής διαθέτουν τα αποσυρόμενα νωπά ροδάκινα ή νεκταρίνια στις μεταποιητικές επιχειρήσεις, αφορά στο χρονικό διάστημα έως 30/10/2016. β) Η μέγιστη ποσότητα των αποσυρόμενων νωπών ροδάκινων και νεκταρινιών που δύναται να αποσυρθεί για αυτόν τον προορισμό ορίζεται στους τόνους. γ) Για την περίπτωση της μεταποίησης των ροδάκινων και νεκταρινιών σε χυμό η σύσταση του χυμού ορίζεται σύμφωνα με την οδηγία 2012/12/ΕΕ του Ευρωπαϊκού Κοινοβουλίου και του Συμβουλίου «για την τροποποίηση της οδηγίας 2001/112/ΕΚ του Συμβουλίου, για τους χυμούς φρούτων και ορισμένα ομοειδή προϊόντα που προορίζονται για τη διατροφή του ανθρώπου» όπως τροποποιήθηκε και ισχύει (Κατ' εξουσιοδότηση Καν. (ΕΕ) αριθμ. 1040/2014 της Επιτροπής (L 288/ ) και έχει σχετικά πρόσφατα ενημερωθεί ο Κώδικας Τροφίμων και Ποτών στο άρθρο 126 με το ΦΕΚ 1309/Β/ (σελ ). δ) Για την ανωτέρω σύσταση του χυμού από την μεταποίηση των ροδάκινων και νεκταρινιών, η μέγιστη σχέση νωπού προϊόντος προς χυμό τελικό προϊόν ορίζεται σε 8,5: Δαμάσκηνα α) Η περίοδος κατά τη διάρκεια της οποίας, οι αποδέκτες της δωρεάν διανομής διαθέτουν τα αποσυρόμενα νωπά δαμάσκηνα στις μεταποιητικές επιχειρήσεις, αφορά στο χρονικό διάστημα έως 30/10/2016. β) Η μέγιστη ποσότητα των αποσυρόμενων νωπών δαμάσκηνων που δύναται να αποσυρθεί για αυτόν τον προορισμό ορίζεται στους τόνους. γ) Για την περίπτωση της μεταποίησης των δαμάσκηνων σε χυμό η σύσταση του χυμού ορίζεται σύμφωνα με\n7 Τεύχος Β 2930/ ΕΦΗΜΕΡΙ Α TΗΣ ΚΥΒΕΡΝΗΣΕΩΣ την οδηγία 2012/12/ΕΕ του Ευρωπαϊκού Κοινοβουλίου και του Συμβουλίου «για την τροποποίηση της οδηγίας 2001/112/ΕΚ του Συμβουλίου, για τους χυμούς φρούτων και ορισμένα ομοειδή προϊόντα που προορίζονται για τη διατροφή του ανθρώπου» όπως τροποποιήθηκε και ισχύει (Κατ' εξουσιοδότηση Καν. (ΕΕ) αριθμ. 1040/2014 της Επιτροπής (L 288/ ) και έχει σχετικά πρόσφατα ενημερωθεί ο Κώδικας Τροφίμων και Ποτών στο άρθρο 126 με το ΦΕΚ 1309/Β/ (σελ ). δ) Για την ανωτέρω σύσταση του χυμού από την μεταποίηση των δαμάσκηνων, η μέγιστη σχέση νωπού προϊόντος προς χυμό τελικό προϊόν ορίζεται σε 8,5:1 3. Προκειμένου να μην σημειωθεί υπέρβαση των ανωτέρω μέγιστων ποσοτήτων που δύναται να αποσυρθούν για αυτόν τον προορισμό πρέπει: α) στις κοινοποιήσεις που προβλέπονται στο άρθρο 5 και στην παράγραφο 1 του άρθρου 6 της αρ. 3630/87095/ (ΦΕΚ 2413 Β') απόφασης του Αναπληρωτή Υπουργού Αγροτικής Ανάπτυξης και Τροφίμων αναφέρεται επιπλέον και η ποσότητα των νωπών προϊόντων που πρόκειται να αποσυρθούν από την αγορά προκειμένου να μεταποιηθούν από τους αποδέκτες της δωρεάν διανομής, β) σε περίπτωση διαπίστωσης υπέρβασης των ανωτέρω μέγιστων ποσοτήτων που δύναται να αποσυρθούν για αυτόν τον προορισμό ακολουθείται για τις συγκεκριμένες ποσότητες η διαδικασία της περίπτωσης α της παραγράφου 1 του άρθρου 6 της αρ. 3630/87095/ (ΦΕΚ 2413 Β') απόφασης του Αναπληρωτή Υπουργού Αγροτικής Ανάπτυξης και Τροφίμων. Άρθρο 8 Δικαιολογητικά πληρωμής Τα δικαιολογητικά πληρωμής θα καθοριστούν με απόφαση του Δ.Σ. του ΟΠΕΚΕΠΕ. Άρθρο 9 Μέγιστες ποσότητες ανά τελικό δικαιούχο-ωφελούμενο Η παράγραφος 7 του άρθρου 10 της αρ. 3630/87095/ (ΦΕΚ 2413 Β') απόφασης του Αναπληρωτή Υπουργού Αγροτικής Ανάπτυξης και Τροφίμων αντικαθίσταται ως εξής: «Οι συνολικές ποσότητες των προϊόντων που παραδίδονται ανά τελικό δικαιούχο-ωφελούμενοφυσικό πρόσωπο- αντιστοιχούν κατ' ανώτατο όριο σε κατανάλωση γραμμαρίων ανά εβδομάδα. Επιπλέον, οι ποσότητες που παραδίδονται σε κάθε διανομή ανά τελικό δικαιούχο-ωφελούμενο-φυσικό πρόσωπο- δεν ξεπερνούν τα γραμμάρια κάθε εβδομάδα». Άρθρο 10 Η ισχύς της παρούσας αρχίζει από την ημέρα δημοσίευσής της στην Εφημερίδα της Κυβερνήσεως. Η απόφαση αυτή να δημοσιευθεί στην Εφημερίδα της Κυβερνήσεως. Αθήνα, 9 Σεπτεμβρίου 2016 Ο Υπουργός ΕΥΑΓΓΕΛΟΣ ΑΠΟΣΤΟΛΟΥ Ο Αναπληρωτής Υπουργός ΜΑΡΚΟΣ ΜΠΟΛΑΡΗΣ\n8 31230 ΕΦΗΜΕΡΙ Α TΗΣ ΚΥΒΕΡΝΗΣΕΩΣ Τεύχος Β 2930/ Την ευθύνη για την εκτύπωση, διαχείριση και κυκλοφορία των φύλλων της Εφημερίδας της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Tυπογραφείο το οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικητικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών αναγκών του Δημοσίου. (Ν. 3469/2006, Α 131). 1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) Η ηλεκτρονική μορφή των ΦΕΚ διατίθεται δωρεάν από την ιστοσελίδα Για τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλλεται ηλεκτρονικά με τη συμπλήρωση ειδικής φόρμας. Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα ΚΕΠ, ενώ για ετήσια συνδρομή από το τμήμα Συνδρομητών. Tο κόστος για ασπρόμαυρο ΦΕΚ από 1 έως 16 σελίδες είναι 1, προσαυξανόμενο κατά 0,20 για κάθε επιπλέον οκτασέλιδο ή μέρος αυτού. Το κόστος για έγχρωμο ΦΕΚ είναι 1,50 από 1 έως 16 σελίδες, προσαυξανόμενο κατά 0,30 για κάθε επιπλέον οκτασέλιδο ή μέρος αυτού. Τρόπος αποστολής κειμένων προς δημοσίευση - Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς του δημόσιου τομέα, αποστέλλονται στην διεύθυνση με χρήση προηγμένης ψηφιακής υπογραφής και χρονοσήμανσης. - Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική διεύθυνση με τη χρήση απλού ηλεκτρονικού ταχυδρομείου. - Κατ εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογραφή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμενα προς δημοσίευση αποτυπωμένα σε χαρτί, στο Τμήμα Παραλαβής Δημοσιευτέας Ύλης. Πληροφορίες σχετικά με την αποστολή/κατάθεση εγγράφων προς δημοσίευση, την πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συνδρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύματος (ΚΑΔ). Τον ΚΑΔ εκδίδει το Εθνικό Tυπογραφείο για όλα τα κείμενα που πληρούν τις προϋποθέσεις δημοσίευσης. 2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους αλληλογραφίας, κ.ά. Επίσης σχεδιάζει και κατασκευάζει σφραγίδες. E Ταχυδρομική Διεύθυνση: Καποδιστρίου 34, τ.κ , Αθήνα Ιστοσελίδα: ΤΗΛΕΦΩΝΙΚΟ ΚΕΝΤΡΟ: fax: ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ Πωλήσεων: (Ισόγειο, τηλ ) Συνδρομητών: (Ημιόροφος, τηλ ) Πληροφοριών: (Ισόγειο, Γρ. 3 και τηλεφ. κέντρο ) Παραλαβής Δημ. Ύλης: (Ισόγειο, τηλ , ) Ωράριο για το κοινό: Δευτέρα ως Παρασκευή: 8:00-13:30 Πληροφορίες σχετικά με την λειτουργία της ιστοσελίδας: Αποστολή ψηφιακά υπογεγραμμένων εγγράφων προς δημοσίευση στο ΦΕΚ: Πληροφορίες για γενικό πρωτόκολλο και αλληλογραφία: * *


συσπειρωση αριστερων μηχανικων: Νέα Δημοκρατία: Πατρίς, θρησκεία και… Πινοσέτ!!!\nΑπό Νίκος Μπογιόπουλος\nΤο ασφαλιστικό μοντέλο της Χιλής που λατρεύουν τα «boys» του κ.Μητσοτάκη, είναι έμπνευσης της ακραία νεοφιλελεύθερης σχολής του Σικάγου με σημαιοφόρους τον Μίλτον Φρίντμαν και τα περιλάλητα«Chicago boys» του. Προωθήθηκε όχι, φυσικά, για να παρέχει συντάξεις στους εργαζόμενους, αλλά για να απαλλάσσει από εργοδοτικές εισφορές τα μονοπώλια.\nΜία σύνταξη μέχρι νεωτέρας στην παράλληλη ασφάλιση...\nΣχετικά με το "μοντέλο της Χιλής" που εξαγγέλει η ...


Μαύρες προβλέψεις για την απασχόληση το 2012 – AmaliadaNews.gr\nΜαύρες προβλέψεις για την απασχόληση το 2012\nΔυσοίωνο εκτιμούν ότι θα παραμείνει το κλίμα των προσλήψεων το Α’ Τρίμηνο του 2012 οι εργοδότες, σύμφωνα με τα αποτελέσματα της τριμηνιαίας Έρευνας της Manpower για την απασχόληση. Σύμφωνα με τα αποτελέσματα, το 6% των εργοδοτών αναμένουν αύξηση στον αριθμό των ατόμων που απασχολούν, το 24% μείωση, ενώ το 61% δεν προβλέπει καμία μεταβολή στον αριθμό των ατόμων που απασχολεί, κατά το α’ τρίμηνο του 2012.\nΟ δείκτης των Συνολικών προοπτικών απασχόλησης για το α’ τρίμηνο του 2012 διαμορφώνεται στο -18%, καταγράφοντας αρνητικό ρεκόρ από τότε που ξεκίνησε η Έρευνα στην Ελλάδα, το Β’ Τρίμηνο του 2008. Σε σχέση με το προηγούμενο τρίμηνο του έτους, ο δείκτης της απασχόλησης καταγράφεται μειωμένος κατά 5%, ενώ σε σύγκριση με το α’ τρίμηνο του 2011 οι εκτιμήσεις των εργοδοτών έχουν αποδυναμωθεί κατά 3%.\nΣύμφωνα με την έρευνα, οι εργοδότες και στους εννέα τομείς της ελληνικής οικονομίας δηλώνουν ότι ο αριθμός των ατόμων που απασχολούν θα μειωθεί μέσα στο προσεχές τρίμηνο, με τις πλέον δυσχερείς εκτιμήσεις να προέρχονται από τον κλάδο του Εμπορίου (-26%).\nΟι προβλέψεις των εργοδοτών για το α’ τρίμηνο του 2012 καταγράφονται απαισιόδοξες και στις δύο περιφέρειες, καθώς οι Συνολικές Προοπτικές Απασχόλησης διαμορφώνονται στο -20% στην Ευρύτερη Περιφέρεια Αττικής και στο -17% για τη Βόρεια Ελλάδα.\nΗ Έρευνα της Manpower για τις Προοπτικές Απασχόλησης στην Ελλάδα διεξάγεται από ανεξάρτητη εταιρεία ερευνών, μέσω συνεντεύξεων σε αντιπροσωπευτικό δείγμα εργοδοτών (754 για το A’ Τρίμηνο του 2012) του ιδιωτικού και δημόσιου τομέα, από το σύνολο των κλάδων* της εθνικής οικονομίας.\n← Οδηγίες για την πώληση αντικειμένων από πολύτιμα μέταλλα…….\nΑντώνης Αθ. Παρασκευόπουλος:Ένα μεγάλο ευχαριστώ σε όλους σας…. →


Περπατά 683 μίλια για ένα γκολ του Μοράτα (videos) - BORO από την ΑΝΝΑ ΔΡΟΥΖΑ - boro.gr\nΑρχική / More / Αθλητικά / Περπατά 683 μίλια για ένα γκολ του Μοράτα (videos)\nΠολλά πράγματα στη ζωή μας είναι «πέρα από κάθε λογική». Πόσες φορές δεν έχουμε ακούσει ή, διαβάσει για γεγονότα που μας φαίνονται απίστευτα κι, όμως, έχουν συμβεί…Η ιστορία του 22χρονου Νίκολο Ντε Μάρκι, να ξεκινήσει περπατώντας από το Τορίνο με προορισμό το Βερολίνο, μόνο και μόνο για να δει την αγαπημένη του Γιουβέντους στον αυριανό τελικό του Τσάμπιονς Λιγκ, είναι αναμφισβήτητα ένα γεγονός που μπορεί να χαρακτηριστεί «απίστευτο», αλλά «πέρα για πέρα αληθινό».Το ερώτημα «ως που μπορεί να φτάσει κάποιος ή, καλύτερα τι μπορεί να κάνει, για την αγαπημένη του ομάδα;» απαντήθηκε με τον πιο ιδανικό τρόπο από το νεαρό φοιτητή: «Θα περπατούσα 500 μίλια και άλλα 500 περισσότερα για να γίνω ο άνδρας που θα καλύψει οδικώς 1000 μίλια, προκειμένου να δει τον Μοράτα να σκοράρει!».Η αγάπη του νεαρού για τη Γιουβέντους δεν περιγράφεται με λόγια. Και για να δει τον «έρωτα της ζωής του», όπως αποκαλεί ο ίδιος το συναίσθημά του για τη «Γηραιά Κυρία», στον αυριανό μεγάλο τελικό του Τσάμπιονς Λιγκ κόντρα στη Μπαρτσελόνα, αποφάσισε να κάνει πράξη τα λόγια του: Να πάει περπατώντας από το Τορίνο στο Βερολίνο, καλύπτοντας απόσταση 683 μιλίων, όπου θα τον περιμένει ένα «χρυσό» εισιτήριο για το κορυφαίο ποδοσφαιρικό γεγονός της χρονιάς, το οποίο θα του παρέχει ο ιταλικός σύλλογος σε περίπτωση που ολοκληρώσει το ταξίδι του!Τελικός Champions League 2015Ο Ντε Μάρκι εμπνεύστηκε από το «τιτίβισμα» του συλλόγου στο Twitter, παραμονές του δεύτερου ημιτελικού του Τσάμπιονς Λιγκ με τη Ρεάλ Μαδρίτης: «Εάν φτάσουμε στον τελικό…» αναρτήθηκε στο διαδίκτυο και ο Ντε Μάρκι απάντησε άμεσα: «Θα πάω με τα πόδια» έγραψε και το έκανε, ενώ έχει ήδη διασχίσει την Ιταλία, την Αυστρία, την Ελβετία και τη Γερμανία στην πορεία του προς το Ολυμπιακό Στάδιο του Βερολίνου.Το μεγάλο ταξίδι του επρόκειτο να τελείωνε χθες, αλλά πολλές φορές «το μυαλό δεν υπακούει στο σώμα». Ο Ντε Μάρκι με ανάρτησή του στο Twitter ανέφερε ότι λόγω κούρασης η άφιξη στη γερμανική πρωτεύουσα μετατίθεται για ένα 24ωρο, δηλαδή για σήμερα Παρασκευή.Θα πρέπει να γίνει γνωστό ότι με τη συγκατάθεση και της Γιουβέντους, ο νεαρός οπαδός σε κάποια σημεία του ταξιδιού του αναγκάστηκε να χρησιμοποιήσει αυτοκίνητο και συγκεκριμένα για να καλύψει απόσταση 12 μιλίων, που ήταν επικίνδυνο να περάσει οδικώς, ενώ σε άλλα σημεία έκανε και χρήση ποδηλάτου.«Μόλις 160 χιλιόμετρα σε χωρίζουν από το Βερολίνο. Μία τελευταία ώθηση» ήταν το ποστάρισμα της Γιουβέντους στο Instagram, χθες Πέμπτη, ενώ υπάρχουν αρκετές φωτογραφίες στο Twitter που δείχνουν τον 22χρονο φοιτητή να περπατάει κάτω από διάφορες καιρικές συνθήκες.Η χθεσινή μέρα ήταν η 8η από τότε που αναχώρησε, ενώ καθημερινά καλύπτει απόσταση μεγαλύτερη των 80 μιλίων!\nΠριν από λίγο έφτασε στο Βερολίνο και δείτε το σχετικό βίντεο:\nΔείτε τις προηγούμενες ημέρες:


Αριθμοί, ελάτε μέσα | in.gr\nΣτη σειρά του ΒΗΜΑ-Science για όσους θέλουν να φτιάξουν ξανά τη… σχέση τους με τα Μαθηματικά, συνεχίζεται το μάθημα ενός κατά φαντασίαν δασκάλου που θέλει να οδηγήσει τα μικρά παιδιά στο να ανακαλύψουν την ανάγκη των αριθμών\n25 Οκτωβρίου 2021, 12:25\nΣτο προηγούμενο είχαμε αφήσει τους μικρούς να παίζουν διπλώνοντας ξανά και ξανά τη χάρτινη ταινία για να τη χωρίσουν με ακρίβεια σε τόσα ίσα τμήματα όσα τα δάχτυλα του χεριού τους (ακόμη δεν τους έχουμε κάνει καθόλου λόγο για αριθμούς) και τους μεγάλους να προβληματίζονται με το γιατί αυτής της μεθόδου, όπου ο κατ’ εκτίμηση πρώτος χωρισμός και τα διαδοχικά διπλώματα μηδενίζουν τελικά το λάθος της πρώτης εκτίμησης. Πρόκειται για μια μέθοδο γνωστή ως Fujimoto’s Approximation και δουλεύει υποδιπλασιάζοντας κάθε φορά το λάθος.\nΤα σύνεργα για την απόδειξη είναι πολύ απλά. Στην ταινία έχουμε ορίσει την αρχή της αριστερά ως σημείο μηδέν και το τέλος της δεξιά ως σημείο 1. Το πρώτο δίπλωμα εκεί που κάναμε την αυθαίρετη εκτίμηση σε σχέση με την αρχή 0 θα είναι σε απόσταση (1/5) + ε, όπου το ένα πέμπτο αυτό είναι το απόλυτα σωστό που ακόμη δεν γνωρίζουμε την ακριβή του θέση και ε είναι το πόσο μπορεί να έχουμε πέσει έξω κάνοντας εκεί το πρώτο δίπλωμα (ούτε αυτό το ξέρουμε). Ο,τι μένει από την υπόλοιπη ταινία θα είναι ίσο με [(4/5) – ε]. Διπλώνουμε αυτό ακριβώς το τμήμα στην μέση, οπότε το κάθε μισό του θα έχει μήκος [(2/5) – (ε/2)]. Αρα η δεύτερη τσάκιση θα είναι στο σημείο [(1/5) + ε] +[(2/5) – (ε/2)], δηλαδή στο σημείο (3/5) + (ε/2). Από αυτό το σημείο διπλώνουμε ξανά μέχρι την άκρη της ταινίας δεξιά. Η τσάκιση θα βρίσκεται στη θέση (3/5) + (ε/2) + [(1/2)((2/5) – (ε/2)]. Και μετά τις πράξεις βρισκόμαστε στο σημείο [(4/5) + (ε/4)] που χωρίζει το τέταρτο από το πέμπτο τμήμα. Το μήκος του θα είναι ίσο με 1 – [(4/5) + (ε/4)], δηλαδή (1/5) – (ε/4).\nΚαι τι παρατηρούμε; Οτι σε κάθε νέο υπολογισμό το σφάλμα γίνεται το μισό. Πόσο είναι τώρα το υπόλοιπο τμήμα της ταινίας; Θα είναι (4/5) + (ε/4). Διπλώνοντας τώρα από δεξιά προς τα αριστερά με τον ίδιο τρόπο από αυτό το κομμάτι, το μισό του θα είναι (2/5) + (ε/8). Και η τσάκιση θα είναι στο σημείο αυτό. Αν διπλώσουμε από αυτό το σημείο προς τα αριστερά για άλλη μια φορά καταλήγουμε στο σημείο [(1/2)((2/5) + (ε/8))], δηλαδή στο [(1/5) + (ε/16)]. Και αυτό τι μας δείχνει; Οτι κάνοντας αυτό το πήγαινε-έλα μειώσαμε ήδη το λάθος στην εκτίμησή μας κατά 16 φορές. Και αν συνεχίσουμε άλλον έναν γύρο θα μειωθεί ακόμη περισσότερο.\nΤο παιχνίδι συνεχίζεται\nΕδώ δεν τελειώνει το θέμα, διότι μπορείς να δοκιμάσεις και άλλες διατμήσεις της ταινίας με περιττό πάντα πλήθος, 7, 9, 11 [άρα δουλεύεις με τα κλάσματα (1/7), (1/9, (1/11) και κάνεις τα ανάλογα]. Στη συνέχεια μπορείς να βρεις την αντίστοιχη έκφραση των κλασμάτων στο δυαδικό σύστημα και αυτές οι εκφράσεις σε επιστρέφουν στη σειρά των αναδιπλώσεων ενώ απροσδόκητα εμφανίζονται άλλα ωραία πράγματα, που ελπίζουμε πως θα τα δούμε και αυτά, αλλά κάπως αργότερα. Διότι οι μικροί περιμένουν ανυπόμονα να συνεχιστεί το παιχνίδι.\nΚαι είναι μια σημαντική στιγμή. Τους βάζουμε το πρόβλημα τι θα κάνουμε αν πρέπει να χωρίσουμε την ταινία σε τόσο πολλά μέρη που δεν φθάνουν όλα τα δάχτυλα των χεριών. Μετά από την ανταλλαγή απόψεων και ιδεών έχουμε και μια λύση έτοιμη. Μοιράζουμε σακουλάκια χάρτινα για να μη φαίνεται το περιεχόμενό τους έτσι ώστε κάθε παιδί να πάρει κάτι λίγο περισσότερο από δέκα. Μπροστά τους έχουν έναν σωρό από κουμπιά ή καραμέλες ή ό,τι άλλο αντίστοιχα μικρό. Οι οδηγίες είναι ως εξής: Να κρατήσουν ένα σακουλάκι άδειο. Στο επόμενο να βάλουν ένα κουμπί. Στο τρίτο να βάλουν όσα είχε το προηγούμενο και ένα ακόμη. Προχωρούμε έτσι προσθέτοντας ένα επιπλέον σε κάθε νέο σακουλάκι. Σταματάμε κάπου, όταν έχουμε περάσει πάντως τα δέκα. Στη συνέχεια τους ζητούμε να τοποθετήσουν σε όλα από μια αυτοκόλλητη ετικέτα και να γράψουν σε αυτές από ένα όνομα. Ο,τι τους αρέσει ή να βάλουν με έναν μαρκαδόρο κάποιο σημάδι, διαφορετικό για το κάθε σακουλάκι.\nΜια μικρή και επιδιωκόμενη αναστάτωση θα προκληθεί μόλις τους ζητήσουμε να βρουν από άλλο παιδί και να ανταλλάξουν φακελάκια με το ίδιο πλήθος κουμπιών. Το ότι θα είναι το ίδιο πλήθος στα δύο φακελάκια θα το βρίσκουν κάνοντας αντιστοιχία ένα προς ένα. Δεν είναι εύκολη δουλειά διότι τα διαφορετικά ονόματα έξω από τα φακελάκια μπερδεύουν αυτή τη δοσοληψία. Και αυτό βέβαια έγινε επίτηδες .\nΟ αναγνώστης φθάνοντας εδώ θα έχει μαντέψει ήδη το πού θέλουμε να οδηγήσει όλη αυτή η τελετουργία.\nΔύο στύλοι με ύψος 15 μέτρα ο καθένας είναι μπηγμένοι κάθετα στο έδαφος. Ενα καλώδιο μήκους 16 μέτρων έχει τα δύο άκρα του στερεωμένα στις κορυφές των στύλων και κρέμεται προς τα κάτω. Αν η απόσταση από το κατώτερο σημείο του καλωδίου μέχρι το έδαφος είναι 7 μέτρα, ποια είναι η οριζόντια απόσταση των δύο στύλων μεταξύ τους;\nΜια λαίμαργη ακρίδα τρώει τα φύλλα ενός δέντρου. Την πρώτη ημέρα τρώει ένα μόνο φύλλο αλλά την επόμενη τρώει 2, τη μεθεπόμενη 4 και κάθε ημέρα διπλασιάζει την ποσότητα των φύλλων που τρώει. Μέχρι που την 30ή ημέρα τρώει και τα τελευταία φύλλα. Ποια ημέρα ήταν που είχε φάει ακριβώς τα μισά φύλλα;\nΕνα παιδί έχει στο σακίδιό του Ν αριθμό καραμέλες. Πηγαίνει επίσκεψη διαδοχικά στα σπίτια 20 φίλων του. Σε κάθε σπίτι αφήνει τις μισές καραμέλες και εκείνοι για ευχαριστώ του δίνουν μία. Μετά την εικοστή επίσκεψη του είχαν μείνει 2 καραμέλες. Με πόσες καραμέλες στο σακίδιο ξεκίνησε; Με δύο καραμέλες το πολύ, στο ξεκίνημα, μπορεί να γίνει όλη αυτή η διαδικασία.\nΦτιάχνουμε δεκαψήφιους αριθμούς με τα ψηφία από το 0 έως το 9 να εμφανίζονται μόνο μία φορά σε κάθε αριθμό. Συνολικά προκύπτουν 3.628.800 τέτοιοι διαφορετικοί αριθμοί. Πόσοι από αυτούς είναι πρώτοι; Η απάντηση είναι κανένας, διότι το άθροισμα όλων των ψηφίων από το 1 έως το 9 δίνει 45, που είναι διαιρετό με το 3 και το 9, άρα από όλους αυτούς τους αριθμούς κανένας δεν είναι πρώτος.\nΣχετικά άρθρα: ➤ Οριγκάμι για μικρούς ➤ Οι παρέες των σχημάτων ➤ «Βουτιά» στην Τοπολογία\nΕπιστήμονες σε όλο τον κόσμο καθησυχάζουν, τονίζοντας πως δεν υπάρχει λόγος να επικρατήσει πανικός, αφού κατ' αρχήν δεν υπάρχουν ακόμη επαρκή στοιχεία για τη νέα παραλλαγή και, επιπλέον, η επιστήμη διαθέτει την τεχνογνωσία για να αντιμετωπίσει μια νέα μετάλλαξη του ιού\nΗ εφημερίδα Guardian συνέλεξε τις πρώτες απαραίτητες πληροφορίες, με όλα όσα γνωρίζουμε μέχρι στιγμής για την παραλλαγή Όμικρον, σε δέκα χρήσιμες ερωτήσεις-απαντήσεις\nΜε «ήπια και ασυνήθιστα συμπτώματα» οι 30 ασθενείς που μολύνθηκαν με την παραλλαγή Όμικρον 16:53\nΑυτά είναι τα πρώτα συμπεράσματα των επιστημόνων για την «Όμικρον» - Τι ισχύει για τη μεταδοτικότητα, τη νόσηση και τα εμβόλια 14:34\nΜπορεί να έχει «ηθική» η Τεχνητή Νοημοσύνη; 193 χώρες λένε «ναι» 14:17\nΑυτά είναι τα πρώτα συμπτώματα της παραλλαγής Όμικρον 13:19\nΜπάσκετ Live & Live streaming: Ολυμπιακός – Παναθηναϊκός 10 λεπτά πριν


Το κινητό και πάλι στην... κορυφή των καταγγελιών για τους παφίτες οδηγούς\n"Εθισμένοι" στο κινητό κατά την οδήγηση, φαίνεται να είναι οι παφίτες οδηγοί. Αυτό επιβεβαιώνεται από την επεξεργασία των νέων στοιχείων με τις καταγγελίες της Τροχαίας Πάφου και τους τελευταίους μήνες, όπως αναφέρουν αποκαλυπτικές πληροφορίες του PafosNet.\nΕίναι χαρακτηριστικό, αναφέρουν οι πληροφορίες αυτές, ότι σε διάστημα δέκα μόλις ωρών, από τις οκτώ το πρωί μέχρι τις έξι το απόγευμα μιας μόνο ημέρας το περασμένο σαββατοκύριακο, τα μέλη της Τροχαίας Πάφου κατάγγειλαν συνολικά 33 οδηγούς που ελέγχθηκαν.\nΑπό τις 33 αυτές καταγγελίες, οι 24 αφορούσαν χρήση κινητού τηλεφώνου! Ένας αριθμός που χαρακτηρίζεται ιδιαίτερα ανησυχητικός από τους υπεύθυνους, δεδομένης και της συνεχούς καμπάνιας των αρχών για την αύξηση της ασφάλειας στους δρόμους.\nΗ αμέσως επόμενη κατηγορία παρανομιών κατά την οδήγηση, αφορούσε στην υπερβολική ταχύτητα και εν συνεχεία στην οδήγηση υπό την επήρεια αλκοόλ.\nΜε εμπλοκή και στο αεροδρόμιο Πάφου ο νοσηλευτής του ΤΑΕΠ που βρέθηκε θετικός στον ιό


ΣΥΝΤΟΝΙΣΜΟΣ ΣΥΛΛΟΓΙΚΟΤΗΤΩΝ ΠΕΡΙΟΧΩΝ ΑΤΤΙΚΗΣ | ΣΥΣΑ: ΚΙΝΗΤΟΠΟΙΗΣΗ ΤΡΙΤΗ 22/5 6 μμ ΣΤΑ ΠΡΟΠΥΛΑΙΑ\nΈγινε την Παρασκευή 18/5/2012 συνάντηση συλλογικοτήτων που δραστηριοποιούνται ενάντια στα χαράτσια, τα διόδια και στα αντιλαϊκά μέτρα. Συμμετείχαν 17 επιτροπές, πρωτοβουλίες, συνελεύσεις,κινήσεις.\nΣτην κατάληξη της σύσκεψης εκτιμήθηκε η ανάγκη να μην υπάρχει αναμονή και εφησυχασμός. Να φέρουμε το αίτημα κατάργησης και του χαρατσιού στο προσκήνιο στο οποίο όλοι καλούνται να πάρουν θέση. Επίσης, να συνεχίσουμε με ακόμα μεγαλύτερη ένταση το κίνημα ανυπακοής- μη πληρωμής των χαρατσιών της ΔΕΗ. Μόνος δρόμος για να επιβάλλουμε το δίκιο των αιτημάτων μας είναι να κινητοποιηθούμε στους δρόμους και με βάση αυτό καταλήξαμε,εκτός από τις δράσεις που αναπτύσσει η κάθε συλλογικότητα στην περιοχή της και τους τοπικούς συντονισμούς, τα παρακάτω για κοινές δράσεις:\nΑ. Να καλέσουμε τις συλλογικότητες των περιοχών να διαδηλώσουν με τα δικά πανό και συνθήματα στα Προπύλαια την Τρίτη 22/5 ώρα 6.00, όπου καλεί ο Συντονισμός α’ βάθμιων σωματείων ο οποίος στο πλαίσιο του καλέσματός του για τα εργατικά αιτήματα βάζει το θέμα «Να καταργηθούν το χαράτσι της ΔΕΗ και τα άλλα χαράτσια που επιβλήθηκαν στον λαό»\nΈγινε την Παρασκευή 18/5/2012 συνάντηση συλλογικοτήτων που δραστηριοποιούνται ενάντια στα χαράτσια, τα διόδια και στα αντιλαϊκά μέτρα. Συμμετείχαν 17 επιτροπές, πρωτοβουλίες, συνελεύσεις, κινήσεις από τις περιοχές Αμπελοκήπων, Πατησίων, 6ου διαμερίσματος, Κουκακίου-Μακρυγιάννη-Πλάκας, Βύρωνα, Βούλας-Βάρης, Ν. Σμύρνης, Κηφισιάς, Ν. Ιωνίας, Ίλιου, Φυλής, Μαρκόπουλου-Πόρτο Ράφτη, Ωρωπού και από - Δεν πληρώνω – επιτροπές αγώνα, - ΑΛληλεγγύη ΑΝΥπακοή Ανατροπή μαχητές των δρόμων, (ΑΛ.ΑΝΥ.Α.), -Συντονιστική επιτροπή ΒΑ Αττικής ενάντια στα διόδια , - επιτροπή Δεν Χρωστάμε-Δεν πουλάμε-Δεν πληρώνουμε.\nΣτη συνάντηση συζητήθηκαν η κραυγαλέα καταδίκη των κομμάτων που στήριξαν τα αντιλαϊκά φορομπηχτικά μέτρα, ανάμεσα τους και το χαράτσι. Υπογραμμίστηκε ότι αυτό το αποτέλεσμα σχετίζεται άμεσα με τους λαϊκούς αγώνες της προηγούμενης περιόδου, κομμάτι των οποίων είναι και το μαζικό κίνημα ανυπακοής ενάντια στα χαράτσια, τα διόδια, κ.α.. Ότι τώρα είναι ανάγκη ακόμα περισσότερο με ανάπτυξη των αγώνων να έρθει στο προσκήνιο το αίτημα για κατάργηση του χαρατσιού και τερματισμό της φορομπηξίας του λαού.\nΔεν έχει αξιολογηθεί με τη σημασία που έχει α. η μαζικότητα που αγκάλιασε 1,5 εκ. νοικοκυριά και β. ότι -στους αγώνες αυτούς είχαμε και αποτελέσματα (ίσως και τα μοναδικά αυτής της περιόδου για την ανάσχεση της πολιτικής τους) με την ακύρωση πλευρών των νόμων όπως τη μη πραγματοποίηση των διακοπών του ρεύματος και ακύρωσης εξαγγελιών της κυβέρνησης, όπως της μεταφορά των χρημάτων του ηλεκτρικού ρεύματος στο χαράτσι.\nΑυτή την περίοδο, παρά την λεγόμενη ακυβερνησία, προχωρούν μέτρα που η εφαρμογή τους θα έχει αρνητικές συνέπειες, όπως το πέρασμα των μετοχών της ΔΕΗ που ανήκουν στο δημόσιο στο Ταμείο Αξιοποίησης Ιδιωτικής Περιουσίας του Δημοσίου, προκειμένου η ΔΕΗ να ιδιωτικοποιηθεί πλήρως με αποτέλεσμα πιο ακριβό ρεύμα για τα λαϊκά νοικοκουριά.\nΤην ίδια ώρα έγινε η μεταφορά από 30/4 των ανεξόφλητων ποσών του χαρατσιού από τη ΔΕΗ στην εφορία. Στο λογιστικό κομμάτι, ήδη έχουν παρατηρηθεί ποσοτικές διαφορές. Οι εφορίες θα χρειαστούν μεγάλο διάστημα για να διασταυρώσουν τις χρεώσεις και να βεβαιώσουν τις οφειλές. Μέχρι τότε δεν χρεώνεται καμιά προσαύξηση. Ταυτόχρονα δεν υπάρχει οδηγία προς τις εφορίες να προχωρούν σε όσα τα ΜΜΕ διαδίδουν για τρομοκράτηση, δηλαδή σε κατασχέσεις σπιτιών, παρακρατήσεις μισθών, συντάξεων, τραπεζικών λογ/σμών. Αυτά να διαδοθούν για να μην καλλιεργείται ο φόβος. Ενώ, η κυβέρνηση προεκλογικά δήλωσε ότι για να υπάρχει ρευστό στη ΔΕΗ που έχει οικονομική ασφυξία, θα της αφήσει τα προσωρινά χρήματα που έχουν εισπραχτεί για το χαράτσι. Η έκδοση λογ/σμών της ΔΕΗ με τις 5 δόσεις για το χαράτσι του 2012, ανακοίνωσαν ότι θα καθυστερήσει, προφανώς λόγω προεκλογικών σκοπιμοτήτων.\nΟι συλλογικότητες ενημέρωσαν για δράσεις που έγιναν μετά από την προηγούμενη συνάντηση μας (19/4) όπως η συγκέντρωση και η πορεία στα διόδια στις Αφίδνες στις 29/4, οι συγκεντρώσεις και κινητοποιήσεις που γίνονται σε αρκετές περιοχές. Επίσης, για την εκ των πραγμάτων πορεία διεύρυνσης του περιεχομένου των μονοθεματικών πρωτοβουλιών με άλλα συναφή προβλήματα. Ακούστηκαν προτάσεις για πιο πλατύ άνοιγμα για συντονισμό και με άλλες συλλογικότητες, για μια επιστολή προς τα πολιτικά κόμματα που δηλώνουν ενάντια στο μνημόνιο (Συριζα, ΚΚΕ, ΔΗΜΑΡ, Ανεξάρτητους Έλληνες) για δέσμευση τους για κατάργηση του χαρατσιού, για μια κινητοποίηση σε μια περιοχή αλλά με στήριξη όλων.\nΣε σχέση με τις άλλες κινήσεις συντονισμού που γίνονται είτε στο παλιό Χημείο, είτε στην Πάντειο ακούστηκε η διάθεση να απευθυνθούμε ενημερώνοντας τους για τις πρωτοβουλίες μας και για την ανάγκη κοινής δράσης, διαφυλάσσοντας το δικό μας χαρακτήρα ως μια πρωτοβουλία συντονισμού πολύμορφων συλλογικοτήτων με κοινωνικά χαρακτηριστικά και όχι με χαρακτηριστικά πολιτικού ρεύματος, συντονισμού που έχει στόχο τη μεταφορά εμπειρίας και την παραγωγή αποτελεσμάτων για κοινές δράσεις στις συναντήσεις μας.\nΑνοίξαμε για συζήτηση το θέμα της λειτουργίας του συντονισμού μας. Εκτιμήθηκε ότι λειτούργησε θετικά μέχρι σήμερα όπου έγινε ο συντονισμός συλλογικοτήτων γειτονικών περιοχών που είπαμε ότι πρέπει να συνεχιστεί. Ακούστηκαν οι εξής γνώμες για τον παναττικό μας συντονισμό : α. από κάθε συνάντηση να αναλαμβάνουν κάθε φορά 2 συλλογικότητες να ετοιμάζουν την επόμενη, να κρατάνε τη διαδικασία και να συντάσσουν το ενημερωτικό (αυτό με εναλλαγή, αλλάζοντας κάθε φορά η μία από τις 2 συλλογικότητες και η άλλη να μένει ακόμα μια φορά ώστε να υπάρχει συνέχεια ( και η σειρά είτε με βάση διαθεσιμότητες είτε με κλήρωση), ενώ για τις ενδιάμεσες άλλες υποχρεώσεις π.χ. προετοιμασία μιας κινητοποίησης να ορίζονται οι συλλογικότητες που θα το τρέξουν και β. να υπάρξει ένα 5 μελές συντονιστικό με εναλλαγή των επιτροπών και αυτό ότι θα μπορούσε να γίνει με το να υπάρχει σε αυτό πάντα μία από κάθε μεγάλη περιοχή (π.χ. 1 από Βόρεια, 1 από Κέντρο Αθήνας, κ.ο.κ.). Σε κάθε περίπτωση υπάρχουν υπέρ και κατά, εκφράστηκαν επιφυλάξεις και ούτως ή άλλως το θέμα θα συζητηθεί και στην επόμενη συνάντηση.\nΜετά από όλα αυτά εκτιμήσαμε ότι όπως δεν το κάναμε και την προηγούμενη προεκλογική περίοδο, ούτε και σε αυτήν επιτρέπεται αναμονή και εφησυχασμός. Να φέρουμε το αίτημα κατάργησης και του χαρατσιού στο προσκήνιο στο οποίο όλοι καλούνται να πάρουν θέση. Επίσης, να συνεχίσουμε με ακόμα μεγαλύτερη ένταση το κίνημα ανυπακοής- μη πληρωμής των χαρατσιών της ΔΕΗ. Μόνος δρόμος για να επιβάλλουμε το δίκιο των αιτημάτων μας είναι να κινητοποιηθούμε στους δρόμους και με βάση αυτό καταλήξαμε, εκτός από τις δράσεις που αναπτύσσει η κάθε συλλογικότητα στην περιοχή της και τους τοπικούς συντονισμούς, τα παρακάτω για κοινές δράσεις:\nΒ. Την Κυριακή 10/6 να οργανώσουμε συγκεντρώσεις στα διόδια είτε της Αττικής οδού, είτε εθνικής οδού υπεύθυνες για την προετοιμασία – υλικά οι συλλογικότητες: - Δεν πληρώνω – επιτροπές αγώνα, - ΑΛ.ΑΝΥ.Α., -Συντονιστική επιτροπή ΒΑ Αττικής, που έχουν τη σχετική εμπειρία και θα μας ενημερώσουν άμεσα για το σε ποιους σταθμούς διοδίων, με ποιο καταμερισμό και τι ώρα.\nΓ. Επόμενη συνάντηση στο διάστημα 25-29 Ιούνη.\nΑναρτήθηκε από ΣΥΝΤΟΝΙΣΜΟΣ ΣΥΛΛΟΓΙΚΟΤΗΤΩΝ ΑΤΤΙΚΗΣ - ΣΥΣΑ στις 11:13 π.μ.


Χαρακτηρίζουν “σεξισμό και ρατσισμό” την εικόνα στον Ιερό Ναό Αγίου Δημητρίου στο Καινούριο | AgrinioNews\nΧαρακτηρίζουν “σεξισμό και ρατσισμό” την εικόνα στον Ιερό Ναό Αγίου Δημητρίου στο Καινούριο\n2 Δεκεμβρίου 2013, 2:07 μμ\nΗ πολυσυζητημένη υπόθεση της εικόνας (καθώς φαίνεται πως αναπαριστά τη θανάτωση γυναίκας αντί φιδιού από τον έφιππο Άγιο ) στο εξωτερικό του Ιερού Ναού Αγίου Δημητρίου στο Καινούριο Θεστιέων επανέρχεται στο προσκήνιο καθώς τις τελευταίες ημέρες διακινείται στο διαδίκτυο η άποψη η πως πρόκειται για “σεξισμό και ρατσισμό”.\nΠροηγούμενο: Tροχαίο επί της Σκόπα με τραυματισμό\nΕπόμενο: Έρευνα της ΕΛΣΤΑΤ για τις γεωργικές και κτηνοτροφικές εκμεταλλεύσεις\n02/12/2013 at 3:02 ΜΜ\nΦίδι σκοτώνει ο Άγιος Γεώργιος, ο Άγιος Δημήτριος εικονίζεται να σκοτώνει τον Λυαίο, ”Ὡς οὖν Λυαίου καθεῖλες τὴν ἔπαρσιν” όπως αναφέρει και το απολυτίκιο του Αγίου\n02/12/2013 at 3:29 ΜΜ\nΤΟ ΟΤΙ ΑΥΤΟΣ ΠΟΥ ΠΡΟΤΟΕΓΡΑΨΕ ΤΟ ΡΕΠΟΡΤΑΖ ΔΕΝ ΕΧΕΙ ΙΔΕΑ ΓΙΑ ΤΟ ΤΙ ΣΚΟΤΩΝΕΙ Ο ΑΓΙΟΣ ΔΗΜΗΤΡΙΟΣ ΕΙΝΑΙ ΠΡΟΦΑΝΕΣ.\nΜΑΣ ΜΙΛΑΕΙ ΓΙΑ ΑΓΙΟ ΓΕΩΡΓΙΟ ΚΑΙ ΤΟ ΔΡΑΚΟ ΠΟΥ ΣΚΟΤΩΝΕΙ ΚΑΙ ΑΜΕΣΩΣ ΑΠΟ ΚΑΤΩ ΜΑΣ ΛΕΕΙ ΓΙΑ ΤΗΝ ΕΚΚΛΗΣΙΑ ΤΟΥ ΑΓΙΟΥ ΔΗΜΗΤΡΙΟΥ.\nΕΣΕΙΣ ΑΠΛΑ ΘΑ ΕΠΡΕΠΕ ΝΑ ΤΟ ΔΙΟΡΘΩΣΕΤΑΙ ΚΑΙ ΝΑ ΓΡΑΨΕΤΕ ΜΟΝΟ ΓΙΑ ΤΟΝ ΑΓΙΟ ΔΗΜΗΤΡΙΟ Ο ΟΠΟΙΟΣ ΣΕ ΟΛΕΣ ΤΙΣ ΕΙΚΟΝΕΣ ΠΟΥ ΕΙΝΑΙ ΕΦΙΠΠΟΣ ΣΚΟΤΩΝΕΙ ΕΝΑ ΛΗΣΤΗ ΚΑΙ ΟΧΙ ΔΡΑΚΟ ΚΑΙ ΦΥΣΙΚΑ ΟΧΙ ΓΥΝΑΙΚΑ ΟΠΩΣ ΠΟΛΥ ΣΩΣΤΑ ΜΑΣ ΛΕΤΕ ΠΑΡΑΚΑΤΩ.\nΟΣΟ ΓΙΑ ΤΟ ΝΕΟΣΥΣΤΑΤΟ SITE ΠΟΥ ΑΣΧΟΛΕΙΤΕ ΜΕ ΤΟ ΘΕΜΑ ΚΑΛΟ ΕΙΝΑΙ ΝΑ ΠΗΓΑΙΝΕΙ ΚΑΙ ΚΑΜΙΑ ΒΟΛΤΑ ΚΑΙ ΜΕΣΑ ΣΤΙΣ ΕΚΚΛΗΣΙΕΣ ΚΑΙ ΝΑ ΒΛΕΠΕΙ ΑΓΙΟΓΡΑΦΙΕΣ ΩΣΤΕ ΝΑ ΜΗΝ ΜΠΕΡΔΕΥΕΙ ΤΟΝ ΑΓΙΟ ΓΕΩΡΓΙΟ ΜΕ ΤΟΝ ΑΓΙΟ ΔΗΜΗΤΡΙΟ!\n03/12/2013 at 9:08 ΠΜ\nΜήπως έπρεπε να λέει squad και όχι squat?


ΑΝΤΑΛΛΑΓΗ ΣΠΙΤΙΩΝ, HOME EXCHANGE ή HOME SWAP\nΜιά νέα τάση στον τουρισμό: Μάθετε όσα πρέπει να γνωρίζετε\nΗ ιδέα είναι απλή: Προσφέρετε το σπίτι σας σε κάποιους άλλους για διακοπές και εκείνοι σε αντάλλαγμα σας προσφέρουν το δικό τους.\nΔωρεάν διαμονή σε υπέροχα σπίτι σε όλο τον κόσμο.\nΤο παραπάνω σπίτι στην Ολλανδία προσφέρεται για ανταλλαγή. Οπωσδήποτε ένας θελκτικός προορισμός. πηγή: www.luxehomeswap.com/\nΌχι πάντα! Εξαρτάται από το τι σπίτι προσφέρετε και από το ποιοί είναι αυτοί που θα έρθουν.\nΕΠΙΛΟΓΗ ΤΩΝ ΦΙΛΟΞΕΝΟΥΜΕΝΩΝ\nΓια τον παραπάνω λόγο, επειδή δεν μπορείτε να ξέρετε την ποιότητα του μελλοντικού σας καλεσμένου, θα πρέπει να γραφτείτε ως μέλη σε κάποια από τις πολλές εξειδικευμένες σελίδες στο διαδίκτυο.\nΤο κόστος συμμετοχής κυμαίνεται από 100€ έως 200€ τον χρόνο, ενώ σε κάποιες μπορείτε να βρείτε και πιό φθηνά εποχιακά (3μηνιαία συνήθως) προγράμματα.\nΟι εταιρείες αυτές δουλεύουν με συστατικές επιστολές και με feedback. Δηλαδή συγκεντρώνουν τις "επιδόσεις" κάθε συμμετέχοντα, παίρνοντας υπόψη τους τις γνώμες όσων τους έχουν ήδη προσφέρει το σπίτι τους.\nΆτομα που για οποιοδήποτε λόγο απεδείχθησαν προβληματικά διαγράφονται από τις λίστες των εταιρειών αυτών.\nΜε τον τρόπο αυτό και με το μικρό αυτό έξοδο, είστε σίγουροι για το ποιός θα έλθει στο σπίτι σας.\nΤΟ ΣΠΙΤΙ ΣΑΣ\nΜεγάλο ρόλο παίζει και το ίδιο σας το σπίτι, η μορφή του, ο εξοπλισμός του και το πού βρίσκεται.\nΑν έχετε ένα εξοχικό σπίτι κοντά στην θάλασσα με βασική επίπλωση, χωρίς πολύ ακριβά πράγματα, το οποίο το χρησιμοποιείτε έναν ή δύο μήνες τον χρόνο και το υπόλοιπο διάστημα παραμένει κλειστό, είστε η ιδανική περίπτωση για τον πιό πολύ κόσμο.\nΑν αντίθετα έχετε μια έπαυλη, ακριβά εξοπλισμένη, με μοναδικά αντικείμενα, θα πρέπει κατ αρχή να αναζητήσετε ανάλογης ποιότητας ανταλλαγή (πχ ένα αντίστοιχο σπίτι στο Λονδίνο), ή να ασφαλίσετε τα υπάρχοντά σας.\nΓενικά ένα ιδιοκτήτης ενός πολύ ακριβού σπιτιού δεν θα το ανταλλάξει με ένα γυμνό δωμάτιο σε κάποιο ελληνικό νησί, αλλά θα αναζητήσει μια ανταλλαγή ανάλογης ποιότητας με αυτό που προσφέρει.\nΝα θυμάστε επίσης ότι οι ξένοι δεν αναζητούν μόνο σπίτια στη Μύκονο τη Σαντορίνη και τη Ρόδο. Αντίθετα ένα σπίτι στο βουνό ή στο κέντρο της Αθήνας ή της Θεσσαλονίκης μπορεί να είναι σοβαρός πόλος έλξης.\nΘα πρέπει να μπορέιτε να προτείνετε και να περιγράψετε τον προορισμό σας και τους λόγους για τους οποίους αξίζει να κάνει κανείς τις διακοπές του σε σας.\nΘα πρέπει να είστε επικοινωνιακοί. Θα χρειατεί να επικοινωνήσετε πολλές φορές με εκείνους που συζητάτε μια ανταλλαγή και να τους δώσετε διάφορες πληροφορίες που μπορεί να σας ζητήσουν.\nΕπίσης θα πρέπει να έχετε καλές φωτογραφίες του σπιτιού σας για να το δείξετε με θελκτικό τρόπο.\nΕννοείται ότι τα αυτά πρέπει να προσφέρουν και οι άλλοι.\nΝα θυμάστε ότι αναπτύσσετε μια φιλική σχέση με κάποιους ανθρώπους. Θα πάτε σπίτι τους και θα έλθουν στο δικό σας.\nΕΙΝΑΙ ΟΛΕΣ ΟΙ ΕΤΑΙΡΕΙΣ ΑΞΙΟΠΙΣΤΕΣ;\nΠροφανώς όχι. Υπάρχουν πολλές εταιρείες στο διαδίκτυο. Κάποιες παλιές, κάποιες καινούργιες, κάποιες μικρές κάποιες τεράστιες.\nΜια εταιρεία η οποία προσφέρει δεκάδες χιλιάδες σπίτια σε όλο τον κόσμο, προφανώς τυγχάνει της εμπιστοσύνης δεκάδων χιλιάδων ιδιοκτητών.\nΑπό την άλλη μεριά μια τεράστια εταιρεία δεν μπορεί να ασχοληθεί προσωπικά με κανέναν. Δείτε, σταθμίστε, διαβάστε κριτικές και feedbacks.\nΣτη σελίδα αυτή προτείνουμε μερικές καλές εταιρείες. Υπάρχουν σίγουρα πολλές καλές ακόμα.\nΣας ευχόμαστε καλές δωρεάν διακοπές, σε όλο τον κόσμο!


Store Opening: 12 Dec 2014\nDuration: 12 Dec 2014 - 31 Jan 2015\nΠερίπου πενήντα έργα, τα περισσότερα μικρών διαστάσεων, του Δημοσθένη Κοκκινίδη με θέμα την Οδύσσεια, παρουσιάζει το Μορφωτικό Ίδρυμα Εθνικής Τραπέζης σε συνεργασία με τoν Δήμο Αγρινίου την Παρασκευή 12 Δεκεμβρίου 2014, στις 7 μ.μ., στη Δημοτική Πινακοθήκη Αγρινίου (Δημ. Βότση 2). Η συγκομιδή αυτή είναι καρπός συνεχούς και επίμονης ζωγραφικής δουλειάς είκοσι ετών: ένα «ζωγραφικό δοκίμιο» εν προόδω, που με τα χρόνια απέκτησε τη σημασία και τη βαρύτητα ενός ενιαίου έργου, ενός σύνθετου και αρτιωμένου ζωγραφικού κόσμου, όπου η λαχτάρα του νόστου συνυφαίνεται με την άγρια ομορφιά του ταξιδιού.\nΚυριακή 10.30 πμ – 1.30 μμ


Book a space - Kypseli Municipal Market\nΚλείσε έναν από τους χώρους μας για τo event ή την δράση σου!...\nΛάβε μέρος σ' ένα από τα event μας για να παρουσιάσεις τα προϊόντα σου!...\nΣε ένα φωτεινό χώρο 42 τμ με φόντο την Φωκίωνος Νέγρη σας προσκαλούμε να στήσετε το δικό σας project και να αναδείξετε τις ιδέες σας στο πιο κεντρικό σημείο της Αγοράς!...


00:01 - 14/02/19\nΓια ακόμη μια συνεδρίαση, έστω και οριακά και χωρίς να πείθει ιδιαιτέρως. Με οριακά κέρδη (όπως και την Τρίτη) έκλεισε χθες το Χ.Α., στις 656,08 μονάδες, +0,15% (τζίρος 31εκ ευρώ). Το πιο θετικό βέβαια της ημέρας ήταν η παραμονή του ΓΔ, για ακόμη μια συνεδρίαση, υψηλότερα των 650 μονάδων, με τα βλέμματα να στρέφοντα στις επόμενες αντιστάσεις των 660 μονάδων.\nΕπίσης και σε σχέση με τα όσα είχανε επισημανθεί στο GFF, στα θετικά και η παραμονή (κατά τις τελευταίες ημέρες) του τραπεζικού δείκτη υψηλότερα των 400 - 410 μονάδων (έκλεισε χθες στις 416,49, -0,26%). Και κάπως έτσι και αν και ο τζίρος είναι πραγματικά απογοητευτικός και σίγουρα χρειαζόμαστε περισσότερες συναλλαγές. Ελπίζουμε για κάτι καλύτερο και τη συνέχιση της βραχυπρόθεσμης αντίδρασης στο Χ.Α.\nTo συναλλακτικό χάλι του Χ.Α.\nΚαι για να καταλάβει κανείς το χάλι που έχει η αγορά μας, από άποψης συναλλαγών. Σας αναφέρουμε μερικά απλά στατιστικά από το χθεσινό ξεκίνημα της συνεδρίαση. Στις 10:40 λοιπόν και μετά από 10 λεπτά συνεδρίασης. Το Χ.Α. είχε τζίρο μόλις 793.000 ευρώ. Αλλά το πιο εντυπωσιακό δεν είναι αυτό. Το πιο εντυπωσιακό είναι πως η ΕΤΕ μετά από 10 λεπτά συνεδρίασης είχανε αλλάξει χέρι 3.000 μετοχές και στην Eurobank μόλις 3.850 μετοχές. Εμείς απλώς αναφέρουμε αυτά τα απλά νούμερα, για να καταλάβει κανείς πόσο πολύ έχει απαξιωθεί και πόσο κινδυνεύει το «προϊόν» που λέγεται ελληνικό χρηματιστήριο. Τώρα για το χάλι που υπάρχει στον χρηματιστηριακό κλάδο, δε χρειάζεται να γράψουμε πολλά. Παρά να τονίσουμε πως σύμφωνα με τις πληροφορίες, ακόμη 3 – 4 χρηματιστηριακές σκέφτονται να κατεβάσουνε ρολά.\nΚαι πάμε να ρίξουμε μια ματιά στις τελευταίες τιμές των ελληνικών ομολόγων. Στα θετικά ότι η απόδοση του 10ετούς ομολόγου παραμένει οριακά χαμηλότερα του 4%, στο 3,90%. Και θα ρισκάραμε να προβλέψουμε, πως αν η απόδοση σταθεροποιηθεί χαμηλότερα του 4%, μπορεί ανά πάσα στιγμή να κάνει την υπέρβαση που λέγεται αποδόσεις χαμηλότερες του 3,70- 3,80%.\nΣτα 0,996 ευρώ έκλεισε χθες η μετοχή της ΑΛΦΑ (+0,10%), η οποία στα πλαίσια της συνολικής αντίδρασης των τραπεζών κατά τις τελευταίες ημέρες, προσπαθεί και αυτή να κάνει τη δική της υπέρβαση. Πρώτο λοιπόν ζητούμενο για τη μετοχή της Alpha Bank είναι η παραμονή υψηλότερα των 0,93 - 0,94 ευρώ (δεν πρέπει να επιστρέψει χαμηλότερα, αφού κάτι τέτοιο θα επανέφερε την πλήρη μαυρίλα στη μετοχή). Και με βάση αυτήν την παραμονή, οι επόμενοι στόχοι είναι οι αντιστάσεις στα επίπεδα των 1,07 – 1,08 και 1,10 ευρώ. Και πρέπει να σχολιάσουμε, πως διάσπαση των τελευταίων αυτών αντιστάσεων, θα μπορούσε να βάλει τη μετοχή σε ένα νέο ανοδικό trend, με επόμενο στόχο τα 1,30 και κυρίως τα 1,45 – 1,50 ευρώ, με μεγάλα δηλαδή περιθώρια ανόδου από τις τρέχουσες τιμές.\nΧωρίς να μας εκπλήσσει η τελευταία καλή εικόνα, με δεδομένη και τη διαγραμματική εικόνα που υπήρχε και στην οποία είχαμε αναφερθεί κατά τις τελευταίες εβδομάδες. Με νέα σημαντικά κέρδη έκλεισε την Τετάρτη η μετοχή του Ελλάκτωρα (στα 1,518 ευρώ, +3,13%). Και πλέον η προσοχή στρέφεται στις αντιστάσεις τις οποίες είχαμε αναφέρει, στα επίπεδα των 1,55 – 1,56 ευρώ. Σημειώνεται πως ελαφρώς υψηλότερα και στα επίπεδα των 1,58 – 1,60 ευρώ, υπάρχει σειρά καθοριστικών μακροπρόθεσμων αντιστάσεων. Και ως το πιθανότερο σενάριο φαντάζει πλέον μια παλινδρόμηση στα πλαίσια των επιπέδων που αναφέραμε παραπάνω, μέχρι η μετοχή να δείξει αν μπορεί να εισέλθει σε ένα νέο ανοδικό trend. Για την ιστορία, διάσπαση των 1,60 ευρώ, καθιστά τη διαγραμματική εικόνα πλήρως θετική. Με προοπτικές ανόδου μέχρι τα υψηλά του προηγούμενου Ιουλίου, στα 2,00 με 2,10 ευρώ.\n13 Φεβ 2019 Stocks


Το Basket στην Κρήτη και σε όλο τον Κόσμο: Σε αποστολή … Εθνική !\nΈνα από αυτά που πρέπει να κάνουμε για να βγούμε από το τέλμα στο χώρο της Κρήτης είναι να νικήσουμε την εσωστρέφεια μας. Αν ότι κάνουμε το κάνουμε με γνώμονα την ανάπτυξη των υποδομών, χωρίς σκοπιμότητες και πάνω από όλα χωρίς να θεωρούμε ότι τα ξέρουμε όλα και ότι όλοι οι άλλοι δεν πρέπει να ανοίγουν το στόμα τους και δεν πρέπει να εκφράζουν την άποψη τους, τότε το έχουμε χάσει το παιχνίδι. Και βέβαια να προσπαθούμε καθημερινά.\nΕμείς έχουμε ήδη ξεκινήσει όπως είναι γνωστό προσπάθειες βασιζόμενοι σε ανθρώπους και φορείς που θέλουν να βοηθήσουν στην ανάπτυξη των υποδομών. Με την βοήθεια τους σήμερα Τετάρτη θα είμαστε σε αποστολή … Εθνική. Ευχαριστούμε λοιπόν την Olympic Air, την Aegean και τις Μινωικές Γραμμές και θα έχουμε νεώτερα σε άλλες … ανταποκρίσεις μας κατά την διάρκεια της ημέρας !\nΑναρτήθηκε από slirintz@gmail.com στις 6:32 π.μ.


Κριστιάνο Ρονάλντο: Γεννημένος για ν’ αναζητά συνεχώς προκλήσεις - Προγνωστικά Άρχοντας\nΟ Κριστιάνο Ρονάλντο είναι από εκείνους τους αθλητές που δεν καθησυχάζονται ποτέ, που κυνηγούν συνεχώς τις προκλήσεις. Ζουν απ’ αυτές και ενώ στην πραγματικότητα δεν έχουν ν’ αποδείξουν τίποτα και σε κανέναν, εκείνοι επιδιώκουν να πετύχουν το αντίθετο.\nΓεννημένος στις 5 Φεβρουαρίου του 1985 στη Μαδέιρα της Πορτογαλίας, ήρθε σ’ αυτό τον κόσμο για να τον κατακτήσει μέσα από το ποδόσφαιρο. Για να γίνει ένας από τους σπουδαιότερους αθλητές στον κόσμο δεν του χαρίστηκε κανείς. Προσπάθησε πολύ, δούλεψε ακόμη περισσότερο. Εμμονικός με τη συνεχή εξέλιξη, άρρωστος με την επιτυχία. Ένας αθλητής-πρότυπο για όλους όσους ονειρεύονται να κάνουν καριέρα. Από την πρώτη στιγμή που εμφανίστηκε, έκλεισε ραντεβού με τη συνέπεια κι εδώ και 18 περίπου χρόνια είναι πιστός σ’ αυτό.\nΌλοι όταν ξεκινούν την ποδοσφαιρική τους καριέρα ονειρεύονται να κατακτήσουν την κορυφή κάποια μέρα. Αρκετοί μάλιστα τα καταφέρνουν. Ανεβαίνουν στην ψηλότερη κορυφή και γεύονται το νέκταρ της επιτυχίας. Ελάχιστοι, για την ακρίβεια σχεδόν κανείς, δε λειτούργησαν όπως ο Κριστιάνο Ρονάλντο. Ο Πορτογάλος είναι σπουδαίος γιατί η λέξη συνέπεια στο λεξικό έχει δίπλα τ’ όνομά του. Αρκετοί παίκτες μπορούν να φτάσουν στην κορυφή γιατί υπάρχει μια μαγική ιδιότητα, το λεγόμενο έμφυτο ταλέντο. Ποιος όμως μπορεί να μείνει στον αφρό για τόσα πολλά χρόνια; Πλην του Ρονάλντο μόνο ο Μέσι το έχει καταφέρει.\nΟ Κριστιάνο Ρονάλντο ξεκίνησε να παίζει ποδόσφαιρο το 2002, όταν και βρισκόταν στις ακαδημίες της Σπόρτινγκ Λισαβόνας. Την ίδια χρονιά όμως ανέβηκε στην πρώτη ομάδα, καθώς από τότε όλοι μιλούσαν για το νέο αστέρι της χώρας. Στην Σπόρτινγκ ωστόσο δεν έκατσε πολύ. Διέγραψε μόλις έναν χρόνο πορείας στα «λιοντάρια», για να τον «τσιμπήσει» από εκεί ο Σερ Άλεξ Φέργκιουσον.\nΟυσιαστικά για τον 18χρονο, τότε, Κριστιάνο η συγκεκριμένη ήταν η πρώτη τεράστια πρόκληση. Να ενταχθεί δηλαδή σε μια ομάδα που είχε σαν στόχο να δημιουργήσει αυτοκρατορία στο αγγλικό πρωτάθλημα με ό,τι αυτό συνεπάγεται. Το βάρος και οι απαιτήσεις ήταν τεράστιες από την πρώτη στιγμή. Η πορεία του στο «Old Trafford» απλά μαγική. Μέσα σε μια εξαετία κατάφερε να σηκώσει συνολικά 9 τίτλους και να πάρει και μια «Χρυσή Μπάλα» μέσα στα πολλά ατομικά του βραβεία. Πιο σημαντικοί τίτλοι ήταν τα 3 πρωταθλήματα, το ένα Champions League και φυσικά το Κύπελλο Αγγλίας. Ουσιαστικά ο Κριστιάνο πήγε στο Μάντσεστερ ως ένα ανερχόμενο ταλέντο κι εκεί όχι μόνο ανδρώθηκε αλλά έγινε κι ένας από τους κορυφαίους εν ενεργεία παίκτες.\nΩστόσο το 2009 ήταν η στιγμή να δοκιμάσει κάτι πολύ ανώτερο από την Μάντσεστερ Γιουνάιτεντ. Έχοντας πετύχει στο μέγιστο βαθμό την πρώτη πραγματικά δύσκολη αποστολή, ο Ρονάλντο αποφάσισε να ανεβάσει το επίπεδο δυσκολίας πολλά σκαλοπάτια. Η Ρεάλ Μαδρίτης έβγαλε 96 εκ ευρώ από τα ταμεία της κι άνοιξε την αγκαλιά της προκειμένου να τον υποδεχθεί, έχοντας ως στόχο την επιστροφή της στις μεγάλες επιτυχίες του παρελθόντος από τις οποίες απείχε.\nΣτη Σπόρτινγκ ήταν ο ταλαντούχος παίκτης που θ’ απασχολούσε το ποδοσφαιρικό κοινό μελλοντικά, στη Μάντσεστερ Γιουνάιτεντ έγινε ένας από τους κορυφαίους εν ενεργεία παίκτες στο άθλημα και στη Ρεάλ Μαδρίτης μπήκε στη λίστα με τους κορυφαίους όλων των εποχών. Με απλά λόγια ο Πορτογάλος κατάφερε να γράψει τ’ όνομά του με χρυσά γράμματα στην ιστορία της κορυφαίας και συνάμα πιο απαιτητικής ομάδας του κόσμου.\nΤο legacy του Ρονάλντο στην Ισπανία εκτοξεύτηκε, φτάνοντας σε επίπεδα που είναι αδύνατον να εκφραστούν με λέξεις. Στη Ρεάλ Μαδρίτης ήρθαν άλλες τέσσερις «Χρυσές Μπάλες» μέσα στα χιλιάδες ατομικά ρεκόρ, δύο πρωταθλήματα, δύο Κύπελλα Ισπανίας, τέσσερα Champions League, δύο UEFA Super Cup και τρία FIFA Club World Cup. Ενώ παράλληλα έγινε κι ο πρώτος σκόρερ με αποδόσεις bet365 στην ιστορία του συλλόγου με 450 γκολ!\nΜια μυθική πορεία σε μια ομάδα που η επιτυχία απαιτείται και δε ζητείται από τους φιλάθλους πριν την έναρξη της σεζόν. Σε μια ομάδα που αν δεν ανταποκριθεί ένας παίκτης δεν έχει δεύτερες ευκαιρίες αλλά τέλος συνεργασίας. Ωστόσο φρονώ πως το μεγαλύτερο κατόρθωμα του Κριστιάνο στη Ρεάλ Μαδρίτης δεν ήταν όσα πέτυχε. Ήταν το γεγονός ότι κατάφερε να γίνει θρύλος του συλλόγου και ένα από τα πιο αγαπημένα πρόσωπα στον κόσμο της ομάδας.\nΜιλάμε για ένα ποδοσφαιρικό club από το οποίο έχουν περάσει ιερά τέρατα του αθλήματος κατά τη διάρκεια όλων αυτών των ετών. Το να τοποθετηθεί δίπλα σ’ αυτούς ο Ρονάλντο έμοιαζε κάτι πολύ δύσκολο, όταν πήγε στην Ισπανία. Κι όμως ο Πορτογάλος το έκανε να φαίνεται τόσο μα τόσο απλό.\nΣτη Ρεάλ Μαδρίτης πήγε 24 χρονών κι έφυγε 33. Πολλοί ποδοσφαιριστές στη συγκεκριμένη ηλικία κι έχοντας στις πλάτες τους μια καριέρα σαν του Πορτογάλου δεν κυνηγούν κάτι περισσότερο. Συμβιβάζονται με το πλήρωμα του χρόνου και παίζουν για τα τελευταία τους ένσημα. Πολλοί μάλιστα εκεί κοντά σταματάνε και το ποδόσφαιρο. Όλα αυτά ισχύουν για τους φυσιολογικούς παίκτες-αθλητές κι όχι για τον Ρονάλντο, ο οποίος το 2018 μετακόμισε στη Γιουβέντους με σκοπό να την οδηγήσει στην κορυφή της Ευρώπης.\nΗ Γιουβέντους ξόδεψε 100 εκ ευρώ προκειμένου ν’ αποκτήσει έναν 33χρονο παίκτη. Ακούγεται τρελό, όμως η «Γηραιά Κυρία» ήξερε πολύ καλά ποιον 33χρονο έπαιρνε. Ο Ρονάλντο στο Τορίνο έμεινε για μια τριετία και φυσικά πέτυχε κι εκεί. Μπορεί να μην κατέκτησε ποτέ το Champions League με τη Γιουβέντους, όμως τα νούμερα είναι αμείλικτα και δε μας αφήνουν περιθώρια, ώστε ν’ αμφισβητήσουμε έστω και λίγο τη σπουδαία προσφορά του.\nΜε τη Γιουβέντους κατάφερε να πανηγυρίσει δύο πρωταθλήματα, ένα Κύπελλο Ιταλίας και δύο Σούπερ Καπ Ιταλίας. Ήταν σταθερά ο πρώτος σκόρερ της ομάδας σ’ όλες τις χρονιές που αγωνίστηκε εκεί, ενώ κατάφερε να βρίσκεται σε δύο πολύ σπουδαίες λίστες με τα ρεκόρ του συλλόγου. Συγκεκριμένα είναι ο παίκτης που βρίσκεται στους κορυφαίους σκόρερ της Γιουβέντους σε μία μόνο σεζόν. Στη λίστα αυτή μπήκε δύο φορές. Τη σεζόν 2019-20 με 37 γκολ (πρωτιά) και τη σεζόν 2020-21 με 36 γκολ (δεύτερη θέση).\nΗ δεύτερη λίστα, στην οποία βρίσκεται και κατέχει μάλιστα την πρωτιά, έχει να κάνει με τους κορυφαίους σκόρερ της Γιουβέντους σε συνεχόμενους αγώνες του ιταλικού πρωταθλήματος. Συγκεκριμένα στο διάστημα 1/12/2019 έως 22/2/2020, ο Ρονάλντο σκόραρε 16 γκολ σε 11 ματς!\nΣτα 35 του πια, βαδίζοντας στα 36, όλοι περίμεναν να συνεχίσει στη Γιουβέντους με την οποία είχε ομολογουμένως υψηλές επιδόσεις. Όμως ο ίδιος αποφάσισε ν’ αλλάξει τα σχέδιά του και να δοκιμάσει κάτι μοναδικό, καθώς κανένας παίκτης στην ιστορία του αθλήματος δεν έχει επιδιώξει.\nΗ επιστροφή του στο νησί και συγκεκριμένα στη Μάντσεστερ Γιουνάιτεντ έσκασε σαν πραγματική βόμβα στ’ αυτιά όλων μας.\nΟ Πορτογάλος γύρισε στην ομάδα που ανδρώθηκε ποδοσφαιρικά, για να την οδηγήσει ξανά στην κορυφή. Στα 35 του χρόνια ο Ρονάλντο δεν επέλεξε την Αμερική, την Κίνα, τα χρήματα και την άνεση. Αντίθετα επέλεξε να πάει στο κορυφαίο πρωτάθλημα του κόσμου και ν’ αποδείξει ότι μπορεί ν’ οδηγήσει τους «κόκκινους διαβόλους» εκεί που ανήκουν. Μια επιλογή που δείχνει πως ο Κριστιάνο Ρονάλντο είναι γεννημένος, για ν’ αναζητά συνεχώς νέες προκλήσεις!\nPrevious : Pamestoixima Live Casino: Τα Live Drops and Wins ήρθαν με προσφορές*!\nNext : Προγνωστικά αγώνων σήμερα Τρίτη 14/09/21


Δέκα προβλήματα του τουρισμού ζητούν λύση μετά την κάλπη | Αργυράδες - Κέρκυρα\nΔέκα προβλήματα του τουρισμού ζητούν λύση μετά την κάλπη\nΣτην Κέρκυρα η ανησυχία των φορέων του τουρισμού για το μείζον ζήτημα των απορριμμάτων είναι παραπάνω από έκδηλη εν όψει της νέας τουριστικής σεζόν, η οποία μάλιστα προβλέπεται και φέτος θερμή, με δεδομένη συνολικά τη ζήτηση των νησιών του Ιονίου.\nΣτη Ρόδο οι ξενοδόχοι διερωτώνται αν πράγματι υπάρχουν οι ασφαλιστικές δικλίδες για την κάλυψη των ενεργειακών αναγκών το φετινό καλοκαίρι. Ο εν λόγω προορισμός πρόκειται για έναν από τους πλέον δημοφιλείς στην Ελλάδα, με αφίξεις από το εξωτερικό αυξημένες κατά 6,9% το 2018, σε επίπεδα άνω των 4,7 εκατομμυρίων με βάση τα στοιχεία του αεροδρομίου του νησιού. Στη Σαντορίνη το θέμα της φέρουσας ικανότητας των υποδομών κάθε καλοκαίρι έχει γίνει πλέον κλισέ, ενώ πριν από λίγους μήνες το νησί πρωταγωνίστησε μαζί με άλλους δημοφιλείς ευρωπαϊκούς προορισμούς στη μελέτη της Επιτροπής Μεταφορών και Τουρισμού του Ευρωπαϊκού Κοινοβουλίου για τον υπερτουρισμό.\nΚι αν η εκλογική διαδικασία, αυτή καθαυτή, κατά την τουριστική περίοδο δεν φαίνεται να προβληματίζει ιδιαίτερα τους τουριστικούς φορείς, όπως άλλωστε έχει αποδείξει η μέχρι σήμερα εμπειρία, η πολιτική ατζέντα για τον τουρισμό μετά την κάλπη φαίνεται ότι είναι αυτό που καίει περισσότερο. Μετά τα ρεκόρ της τελευταίας εξαετίας, στα πρώτα θέματα της ατζέντας είναι η αποτελεσματική διαχείριση προορισμών και ο εκσυγχρονισμός υποδομών «με επενδύσεις και αλλαγή νοοτροπίας που θα καθορίσουν το μελλοντικό πρόσημο του τομέα», όπως χαρακτηριστικά είπε ο πρόεδρος του Συνδέσμου Ελληνικών Τουριστικών Επιχειρήσεων (ΣΕΤΕ) Γιάννης Ρέτσος.\nΤο κρίσιμο ζήτημα που θα κληθεί να διαχειριστεί το νέο κυβερνητικό επιτελείο είναι η στρατηγική της ωριμότητας, η οποία θα εξασφαλίσει μελλοντικά επιτυχημένη πορεία όχι μόνο στον τουρισμό, αλλά και στην οικονομία γενικότερα: και αυτό με το σκεπτικό ότι μια ελαφρά υστέρηση της τάξης των 500-600 εκατ. στα τουριστικά έσοδα (από τo περσινό ρεκόρ των 16 δισ. ευρώ άμεσων ταξιδιωτικών εισπράξεων) «σίγουρα δεν θα είναι καταστροφή, η επίπτωση όμως στο σύνολο της οικονομίας θα ήταν ιδιαίτερα αρνητική, αφού τα 1.250 δισ. υστέρηση (συμπεριλαμβανομένων των έμμεσων εσόδων, όπως υπολογίζονται με τους πολλαπλασιαστές του Ινστιτούτου Οικονομικών και Βιομηχανικών Ερευνών και του Κέντρου Προγραμματισμού και Οικονομικών Ερευνών) αντιστοιχεί σε 0,6 της μονάδας του ΑΕΠ», όπως χαρακτηριστικά επισημαίνουν οι τουριστικοί φορείς.\nΟ δεκάλογος μετά την κάλπη\nΜετά την κάλπη, τα δέκα σημεία του προβληματισμού του κλάδου που στηρίζει την ελληνική οικονομία και την απασχόληση -αν ληφθεί υπόψη ότι στην αιχμή του απασχολεί περίπου το 17% του συνόλου των εργαζομένων και πάνω από το 40% των μισθωτών του ιδιωτικού τομέα, με άμεση (μόνο) συνεισφορά στο ΑΕΠ 11,7% το 2018, με βάση τις πρώτες εκτιμήσεις του ΣΕΤΕ (περίπου 21,6 δισ. ευρώ)- σχετίζονται, κατ’ αρχάς, με τις ανάγκες των ίδιων των προορισμών για κατοίκους και επισκέπτες:\nΕπάρκεια σε ενέργεια και νερό, διαχείριση απορριμμάτων και συνολικά καθαριότητα των δημόσιων χώρων, εκσυγχρονισμός των υποδομών στα λιμάνια, διαχείριση κυκλοφοριακών ζητημάτων, εξασφάλιση ξεκάθαρου πλαισίου λειτουργίας μουσείων και αρχαιολογικών χώρων, αστυνόμευση, επαρκείς υπηρεσίες υγείας και ειδικά για τον οδικό τουρισμό (που αντιπροσωπεύει ένα σημαντικό κομμάτι πλέον του εισερχόμενου τουρισμού), ενίσχυση των τοπικών οδικών δικτύων και συνοριακών σταθμών. Σε επίπεδο γενικότερου πλαισίου, σε πρώτο πλάνο παραμένουν σταθερά τα θέματα της φορολογίας με ξεκάθαρο και ανταγωνιστικό, έναντι των υπόλοιπων αγορών της Μεσογείου, πλαίσιο, αλλά και το χωροταξικό για τις νέες επενδύσεις, δύο θέματα τα οποία έχει χαρακτηρίσει «αιχμή του δόρατος» και η Νέα Δημοκρατία όσον αφορά τη στρατηγική της στον τουριστικό τομέα.\nΓενικότερα, όσον αφορά τις υποδομές, «είναι ένα τεράστιο ζήτημα το θέμα των οδικών δικτύων και των λιμενικών υποδομών που δεν μπορούν να ανταποκριθούν στις απαιτήσεις του μεγάλου αριθμού των τουριστών, με τα πλάνα που κατά καιρούς έχουν ανακοινωθεί να μετατίθενται συνεχώς προς τα πίσω». Oι τουριστικοί φορείς ζητούν συγκεκριμένο, μεσομακροπρόθεσμο προγραμματισμό για τις λιμενικές υποδομές. Οπως χαρακτηριστικά αναφέρουν, «υπάρχει ήδη ένα μοντέλο διαχείρισης (βλ. παραχώρηση σε Fraport για τα 14 περιφερειακά αεροδρόμια), το οποίο θα μπορούσε να προσαρμοστεί ανάλογα για τα λιμάνια, όπου οι ανάγκες βαίνουν αυξανόμενες τα τελευταία χρόνια». Χαρακτηριστικά, η πρωταθλήτρια Σαντορίνη το 2018 είχε 474 αφίξεις κρουαζιερόπλοιων και πάνω από 749.000 επιβάτες, από 406 αφίξεις και 621.000 επιβάτες το 2017, όπερ σημαίνει πάνω από 2.000 επισκέπτες κρουαζιερόπλοιων σε ημερήσια βάση, που μπορεί να αντιστοιχούν ακόμα και σε 18.000 επισκέπτες ημερησίως στο peak της σεζόν.\nΣτο κομμάτι των οδικών υποδομών και με το δεδομένο ότι πλέον 1 στους 3 τουρίστες έρχονται οδικώς, εκ των ων ουκ άνευ είναι τόσο οι μεγαλύτερες παρεμβάσεις στα δίκτυα (στις πρόσφατες εξελίξεις, ειδικά για τον προορισμό της Πελοποννήσου, προσμετράται το νέο μεγάλο οδικό έργο ΣΔΙΤ για την αναβάθμιση του οδικού άξονα Καλαμάτα - Πύλος - Μεθώνη) όσο και οι μικρότερες σε τοπικό επίπεδο, σε νησιά κ.τ.λ., για τη διάνοιξη και συντήρηση του δικτύου. Ενδεικτικό είναι το γεγονός ότι στην Κρήτη, τον πλέον δημοφιλή προορισμό της Ελλάδας με τουριστικές εισπράξεις άνω των 3,1 δισ. ευρώ το 2018 (το δεύτερο υψηλότερο νούμερο στην Ελλάδα μετά την Περιφέρεια Νοτίου Αιγαίου), η κακή κατάσταση του οδικού δικτύου και η απουσία σήμανσης αποτελούν από τα πρώτα αρνητικά στοιχεία που υποδεικνύουν οι τουρίστες από την ταξιδιωτική εμπειρία τους στο νησί, σύμφωνα με την τελευταία έρευνα που πραγματοποιήθηκε από το Μεσογειακό Αγρονομικό Ινστιτούτο Χανίων, σε συνεργασία με το Εργαστήριο Συστημάτων Χρηματοοικονομικής Διοίκησης του Πολυτεχνείου Κρήτης και την Ενωση Ξενοδόχων Χανίων, υπό την αιγίδα της Περιφέρειας Κρήτης. Επιπλέον, ειδικά για τον οδικό τουρισμό που ξεπέρασε πέρυσι τα 12,5 εκατομμύρια επισκέπτες, οι τουριστικοί φορείς προσθέτουν και το θέμα των συνοριακών σταθμών που χρήζουν άμεσων βελτιώσεων, λόγω έλλειψης πολλαπλών εισόδων, μη επάνδρωσης και απαρχαιωμένων υποδομών.\nΟσον αφορά τα αεροδρόμια, πέραν αυτών που έχουν παραχωρηθεί στη Fraport, ο τουριστικός κλάδος αναμένει με ενδιαφέρον το τι μέλλει γενέσθαι με τα υπόλοιπα 23 περιφερειακά αεροδρόμια, για τα οποία, με πρόσφατη απόφαση του υπουργείου Υποδομών και Μεταφορών, ανατέθηκαν στη ΛΑΜΔΑ Χρηματοοικονομικοί Σύμβουλοι καθήκοντα χρηματοοικονομικού συμβούλου, με σκοπό να συνδράμει τη Διεύθυνση Συγκοινωνιακών Υποδομών του υπουργείου για την αξιοποίησή τους μέσω ΣΔΙΤ ή συμβάσεων παραχώρησης.\nΑπορρίμματα, νερό και ρεύμα\nΘέμα συλλογικής βούλησης και σταθερής οργάνωσης της διοίκησης είναι το κομμάτι της καθαριότητας και της διαχείρισης των απορριμμάτων. «Το παράδειγμα της Κέρκυρας είναι μια κλασική περίπτωση που δείχνει πώς η ευθύνη διαχέεται σε όλους, κατ’ αρχάς στον δήμο, στους πολίτες, στην Πολιτεία (καθυστερήσεις για τις εγκρίσεις κονδυλίων), στην Περιφέρεια (καθυστερήσεις σε περιβαλλοντικές μελέτες, περιβαλλοντικών επιπτώσεων)», αναφέρουν οι τουριστικοί φορείς.\nΤο θέμα της διαχείρισης των απορριμμάτων στο νησί, δεδομένης της δυσλειτουργίας στην υποδοχή αποβλήτων από τον ΧΥΤΑ, είναι σταθερά στην επικαιρότητα τα τελευταία χρόνια, εξ ου και η Ενωση Ξενοδόχων Κέρκυρας έχει εκφράσει επανειλημμένα την ανησυχία της προειδοποιώντας μάλιστα για τη φετινή σεζόν ότι οι τουριστικοί οργανισμοί που δραστηριοποιούνται εκεί δεν είναι απλώς προβληματισμένοι, αλλά αποφασισμένοι να αποχωρήσουν εφόσον δημιουργηθούν τα ίδια ζητήματα όπως τα προηγούμενα χρόνια. Θετικό για φέτος είναι ότι μειώνεται σταθερά ανά μήνα το υπόλειμμα που οδηγείται στον ΧΥΤΑ (μείωση 8% από Ιανουάριο έως Απρίλιο), γεγονός που δείχνει, κατά τους ιθύνοντες, τη συνειδητή διαλογή στην πηγή, ενώ έχει αυξηθεί σημαντικά ο όγκος των ανακυκλώσιμων σε υψηλά, διψήφια, ποσοστά για το α’ τετράμηνο του 2019 έναντι του 2018: από 19% τον Ιανουάριο στο 32% και 35% το δίμηνο Φεβρουαρίου - Μαρτίου αντίστοιχα, για να φτάσει στο 52% (πάνω από 592 τόνοι) τον Απρίλιο.\nΑμεσης προτεραιότητας και σχεδιασμού είναι η ενεργειακή επάρκεια και η επάρκεια σε νερό, που έχουν να κάνουν επίσης με μακροπρόθεσμες ενισχύσεις των υποδομών. «Σε πολλούς προορισμούς έχουμε μεγάλες διακοπές σε ρεύμα και υδροδότηση. Επιπλέον, υπάρχουν περιοχές όπου η υδροδότηση γίνεται επιλεκτικά ανά ώρες, κόβοντας το νερό στους κατοίκους για να εξυπηρετηθούν τα ξενοδοχεία, γεγονός το οποίο επηρεάζει την ποιότητα της ζωής των κατοίκων», σχολιάζουν οι τουριστικοί φορείς. Τα προβλήματα αφορούν τη συντριπτική πλειονότητα της νησιωτικής Ελλάδας, είτε τα πιο μεγάλα νησιά που δέχονται τον μεγαλύτερο όγκο τουριστών, όπως η Ρόδος, όπου τίθεται θέμα ενεργειακής επάρκειας, είτε μικρότερους προορισμούς, όπως η Νάξος, όπου είναι πάγιο το αίτημα των φορέων της για εγκατάσταση μόνιμου συστήματος αφαλάτωσης, με δυνατότητα εξασφάλισης της ποσότητας νερού που να καλύπτει τις ανάγκες του νησιού ιδιαίτερα την τουριστική περίοδο, καθώς και για εμπλουτισμό του υδροφόρου ορίζοντα του νησιού με το νερό των βιολογικών καθαρισμών μετά από δευτερογενή επεξεργασία.\nΜαζί με το θέμα της επάρκειας σε νερό και ρεύμα, προστίθενται και οι ήδη προβληματικές υποδομές υγείας -κατ’ αρχάς για τους κατοίκους- που ειδικά στους νησιωτικούς προορισμούς υφίστανται μεγάλη καταπόνηση κατά τη διάρκεια του καλοκαιριού. «Το θέμα των υποδομών υγείας είναι επίσης πολύ κρίσιμο ώστε να μπει στην πολιτική κουβέντα αλλά να έχει και πρακτικές λύσεις», σύμφωνα με τους φορείς του τουρισμού.\nΕνα από τα μεγάλα ατού της Ελλάδας, που έχει την εικόνα ενός από τους πλέον ασφαλείς τουριστικούς προορισμούς της Μεσογείου, είναι η ασφάλεια και η αστυνόμευση. Το εν λόγω θέμα είναι επίσης πολύ κρίσιμο και δεν αφορά μόνο τα μεγάλα αστικά κέντρα, αλλά όλους ανεξαιρέτως τους τουριστικούς προορισμούς, όπου οι ανάγκες αυξάνονται στο peak της τουριστικής περιόδου. «Είναι κάτι στο οποίο δεν έχουμε δώσει μεγάλη σημασία», επισημαίνει ο τουριστικός κλάδος, αναφέροντας ως ενδεικτικό το παράδειγμα των Κυκλάδων, όπου το θέμα της υποστελέχωσης των αστυνομικών δυνάμεων σε όλα τα νησιά, ξεκινώντας από τη Σαντορίνη, εν όψει της νέας τουριστικής σεζόν, ήταν το αντικείμενο συζήτησης των τοπικών φορέων, των Αρχών της Περιφέρειας και της υπουργού Προστασίας του Πολίτη Ολγας Γεροβασίλη.


Η ώρα της σωφροσύνης για τους κατοίκους της Ιερισσού\nΗ Χαλκιδική, για τους έχοντες και κατέχοντες της Θεσσαλονίκης και της Βορείου Ελλάδος, ήταν πάντα τόπος των ανάπαυσης και διακοπών. Για τον απλό λαό, ιδιαίτερα τα δύσκολα χρόνια της δεκαετίας του ’60, ήταν ο τόπος της ελιάς, του λαδιού και του μελιού, των μεγάλων κοπαδιών αιγοπροβάτων, των σκληροτράχηλων ξυλοκόπων, που περιόδευαν με τα μουλάρια τους και ξύλευαν και τα δάση άλλων περιοχών της Μακεδονίας.\nΉταν ο τόπος του Κώστα Κουφογιάγκου, της πιο εμβληματικής φυσιογνωμίας ανάμεσα στους παραδοσιακούς καλλιτέχνες της Χαλκιδικής, που μέσα από τις συχνότητες της Ελληνικής Ραδιοφωνίας συνόδευε με το κλαρίνο του την αμίμητη Νίτσα Τσίτρα, σε «τραγούδια και σκοπούς της Χαλκιδικής και της Μακεδονίας», όπως έλεγε σε καθημερινή σχεδόν βάση ο εκφωνητής του ραδιοφώνου.\nΈτσι γνωρίσαμε τη Χαλκιδική, τη φύση, τον λαϊκό πολιτισμό και τους ανθρώπους της. Σκληροτράχηλους, ανθρώπους του κόπου και του μόχθου, μέχρι να αναπτυχθεί ο τουρισμός και να αλλάξουν κι αυτοί, όπως άλλαξε και μεταβλήθηκε με τις δεκαετίες, κατά περίπτωση, η ελληνική κοινωνία.\nΗ Χαλκιδική, απασχολεί τους τελευταίους μήνες την ελληνική κοινή γνώμη, για το θέμα των μεταλλείων και της εξόρυξης χρυσού στις Σκουριές. Η κοινή γνώμη είναι και πάλι διχασμένη, αφού άλλοι είναι υπέρμαχοι της εκμετάλλευσης των κοιτασμάτων χρυσού, προς όφελος της εθνικής οικονομίας, και άλλοι σ’ αυτήν βλέπουν την απόλυτη καταστροφή.\nΔεν θα υπεισέλθουμε στις λεπτομέρειες της υπόθεσης, αφού το θέμα του άρθρου μας είναι άλλο. Αυτό που θα πούμε όμως είναι ότι κινητήριος μοχλός αυτής της διχαστικής διαμάχης, από τη μια πλευρά είναι τα ελληνικά και ξένα επιχειρηματικά συμφέροντα που έχουν το δικαίωμα της εκμετάλλευσης των κοιτασμάτων της περιοχής, και από την άλλη μέρος της τοπικής κοινωνίας που ανησυχεί για την καταστροφή του περιβάλλοντος, που συνεπικουρείται από οργανωμένες ομάδες ατόμων που δείχνουν ιδιαίτερη ευαισθησία σε ζητήματα οικολογίας και προστασίας του περιβάλλοντος, ευαισθησία που φθάνει μέχρι τα όρια της επαναστατικής γυμναστικής, που την είδαμε να εκτυλίσσεται στις οθόνες των τηλεοράσεων επί μήνες στην Κερατέα.\nΣε όλο αυτό το σκηνικό η πολιτεία ήταν περίπου απούσα, και όταν αποφάσισε να εμπλακεί, αυτό έγινε άλλοτε με μη πειστικό και άλλοτε με καταστροφικό, πάντως και στις δυο περιπτώσεις με αναποτελεσματικό τρόπο, με αποτέλεσμα το πεδίο να αφεθεί ελεύθερο στους «γυμναστές» της επανάστασης, που οδήγησε στην στρατιωτικού και μάλιστα καταδρομικού τύπου επιχείρηση εναντίον του εργοταξίου στις Σκουριές, και στη συνέχεια στις συλλήψεις των φερόμενων ως εκ των δραστών της επίθεσης, στο κάψιμο και τη λεηλασία του αστυνομικού τμήματος, τον αποκλεισμό της γραφικής κωμόπολης της Ιερισσού, τις διαδηλώσεις σε Πολύγυρο, Θεσσαλονίκη και Αθήνα κλπ.\nΓια να γραφτεί το άρθρο αυτό δεν έχει προηγηθεί ρεπορτάζ, αστυνομικό ή πολιτικό. Απλά, έγινε προσεκτική μελέτη των δεδομένων που υπάρχουν και έχουν δημοσιοποιηθεί, και συζητήσεις με ορισμένους φίλους από την περιοχή.\nΜόνο που κάποιοι άνθρωποι οδηγούνται στην καταστροφή και εννοούμε τους συλληφθέντες για συμμετοχή στην επίθεση, που όπως φαίνεται από την ανάλυση των τηλεφωνικών συνδιαλέξεων και της «κίνησης» των κινητών, δύσκολα θα αποδείξουν ότι το άλλοθι που επικαλούνται είναι αληθινό.\nΑν είναι έτσι, ούτε στην περίπτωσή τους θα ισχύσει η "άγνοια νόμου" και φυσικά δεν θα τους σώσουν οι "επαναστατικές" πράξεις των συγχωριανών τους. Με άλλα λόγια, πήραν τα όπλα και το νόμο στα χέρια τους και τώρα έρχεται ο λογαριασμός. Και θα είναι μόνοι στη φυλακή -όσοι τιμωρηθούν- για πολλά χρόνια.\nΟι άλλοι, οι επιτήδειοι, που τους εξώθησαν σε αυτήν την πράξη, θα είναι στα σπίτια με τις οικογένειές τους, κάποιοι άλλοι στα τηλεπαράθυρα και ορισμένοι στις ζεστές πολυθρόνες της βουλής, για να υπερασπίζονται τα "συμφέροντα" των αφελών εκ του ασφαλούς.\nΌπως προαναφέραμε, οι ευθύνες της πολιτείας επικεντρώνονται στο γεγονός ότι τα όργανά της άφησαν το πεδίο ελεύθερο στους επιτήδειους, για να οδηγηθούμε σε αυτήν την απαράδεκτη κατάσταση κατάλυσης της νομιμότητας και του κράτους. Όμως ευθύνες έχουν και οι κάτοικοι της Ιερισσού, οι οποίοι θα πρέπει να κάνουν μια λαϊκή συνέλευση και να μιλήσουν ελεύθερα, με γνώμονα τη λογική και το μέλλον των ιδίων και των παιδιών τους, χωρίς τους «καθοδηγητές» που τους οδήγησαν στην κατάσταση που είναι σήμερα.\nΕκεί, αν ανταλλάξουν ελεύθερα απόψεις, είναι σίγουρο ότι θα επικρατήσει η λογική και θα ξανασκεφθούν όσα έπραξαν, όσα πράττουν και όσα θα πράξουν. Το κυριότερο να αποφασίσουν πώς θα συμπαρασταθούν σε αυτούς που θα σαπίσουν στη φυλακή. Γιατί την επίθεση στις Σκουριές δεν την έκαναν εξωγήινοι, όπως δείχνουν τα στοιχεία των κινητών τηλεφώνων των φερόμενων ως δραστών!!!\nΉλθε η κρίσιμη ώρα οι κάτοικοι της Χαλκιδικής να ξαναβρούν τον παλιό καλό εαυτό τους. Ποιος είναι αυτός; Ας ρωτήσουν τη Δημογεροντία, τους ηλικιωμένους, τους σοφούς της Ιερισσού, έναν θεσμό που κράτησε ζωντανό το ελληνικό γένος επί αιώνες και έβρισκε πάντα τον πιο σωστό και σώφρονα δρόμο σε πολύ δυσκολότερες καταστάσεις!\nΕτικέτες Εγκληματικότητα, Ελλάδα, Σάββας Καλεντερίδης, Τρομοκρατία\nKonstantinos omegas 19 Απριλίου 2013 - 5:38 μ.μ.\nΌπως προαναφέραμε, οι ευθύνες της πολιτείας επικεντρώνονται στο γεγονός ότι τα όργανά της άφησαν το πεδίο ελεύθερο στους επιτήδειους, για να οδηγηθούμε σε αυτήν την απαράδεκτη κατάσταση κατάλυσης της νομιμότητας και του κράτους\nΠως επαναλαμβάνεται η ιστορία !\nΜε την κατοχική κυβέρνηση ξαναζωντάνεψαν και οι Γερμανοτσολιάδες της κατοχής\nPeete 20 Απριλίου 2013 - 1:31 π.μ.\n" Με άλλα λόγια, πήραν τα όπλα και το νόμο στα χέρια τους... "\nΕνώ οι συμπατριώτες σου οι Κούρδοι κ. Καλεντερίδη πλέον εκπολιτίσθηκαν και "άφησαν τα όπλα".\nΟι δικοί μου όμως συμπατριώτες, οι πολεμιστές του 1821 είχαν άλλη γνώμη από την δική σου.\nΘα μου πείς ότι τότε είχαν κατοχή και δίκαια πήραν τα όπλα. Αλλά τώρα τι έχουμε.\nΛυπάμαι για σένα . Πως μπορεί να καταντήσει ένας στρατιωτικός όταν αφήσει το πολεμικό του όπλο και προσπαθεί να ζήσει με την γραφίδα...\nsterg 20 Απριλίου 2013 - 7:14 π.μ.\nSavva, are you aware that the Canadians are using cyanide and arsenic in their method of Gold extraction thus poisoning the waters of Halkidiki and eventually killing our kids and the future of Halkidiki? Are you telling us that you are OK with this? Haven't you seen pictures of the water change colour to yellow already with all that cyanide flowing in it?\nΔιαχειριστής 20 Απριλίου 2013 - 7:45 π.μ.\nνα επικαλούμαστε επιχειρήματα και όχι συνθηματολογίες.\nΕγώ στο άρθρο μου δεν μίλησα για την επένδυση και για το αν οι κάτοικοι έχουν δίκιο ή άδικο.\nΕίπα ότι κάποιοι επιτήδιοι παίζουν παιχνίδια στην πλάτη τους και τώρα την πληρώνουν κάποιοι.\nΤα όπλα δεν τα παίρνεις για να πολεμήσεις το ίδιο σου το κράτος, ακόμα και όταν θεωρείς ότι έχεις δίκιο βουνό.\nΓιατί την ίδια ώρα που η Ιερισσός αυτονακηρύσσεται σε αυτόνομη δημοκρατία και καίει το αστυνομικό τμήμα του ελληνικού κράτους, τα παιδιά των κατοίκων της Ιερισσού φοιτούν στα πανεπιστήμια του κράτους εναντίον του οποίου εξεγείρονται, κάποιοι ασθενείς τρέχουν στα νοσοκομεία του κράτους εναντίον του οποίου εξεγείρονται, στο τέλος του μηνός οι υπάλληλοι και οι συνταξιούχοι παίρνουν μισθούς και συντάξεις από το κράτος εναντίον του οποίου εξεγείρονται κλπ.\nΑυτά είναι πράξεις ανθρώπων που είναι αποπροσανατολισμένοι, κατά την άποψή μου.\nΌσο για τους Κούρδους, στηρίζω τον αγώνα τους πρώτον επειδή έχουν δικαίωμα στην ελευθερία και δεύτερον, επειδή θεωρώ ότι είναι ένας εξισορροπητικός παράγοντας στην περιοχή, που αξίζει της προσοχής, τους ενδιαφέροντος και της στήριξής μας, για λόγους που σχετίζονται με το ΜΕΛΛΟΝ ΤΗΣ ΠΑΤΡΙΔΑΣ ΜΑΣ ΚΑΙ ΤΟΥ ΕΛΛΗΝΙΣΜΟΥ.\nΝομίζω, λοιπόν, ότι μπλέκεις τα πράματα, και έτσι δεν βγαίνει άκρη.\nΕν πάση περιπτώσει, αυτό που προτείνω είναι, να αποκλείσουν τους έξω, που κάποιοι παίζουν επικίνδυνα παιχνίδια, και να αποταθούν στους δημογέροντες της Ιερισσού.\nΑυτοί θα τους δείξουν το σωστό δρόμο και όχι οι επιτήδιοι από την Θεσσαλονίκη και από τα Βόρεια Προάστια της Αθήνας, όπου έχουν μετακομίσει εσχάτως οι 'επαναστάτες', που θέλουν να εξυπηρετήσουν τα δικά τους σχέδια, όποια κι αν είναι αυτά!\nUnknown 20 Απριλίου 2013 - 9:37 π.μ.\nΣάββα εσύ τα μπλέκεις:\nΟι άνθρωποι δεν εξεγείρονται κατά του Κράτους αλλά κατά της κυβερνήσεως και των εκπροσώπων της.\nΑν νομίζεις ότι θεσμοί και πρόσωπα ταυτίζονται, τότε απλώς δικαιώνεις τον Καλλιγούλα που έκανε το άλογό του Συγκλητικό.\nΕν προκειμένω υπάρχουν προσωπικές ευθύνες και προσωπικές επιλογές και οι περισσότεροι κρύβονται πίσω από το εθνόσημο και την σημαία.\nΛογικό είναι ότι η ρητορική θα αυμπαρασύρει και τα σύμβολα που χρησιμοποιούνται ως ασπίδες από ανθέλληνες στην πράξη αλλά πατριώτες στα λόγια.\nΕσύ μπαίνεις στην διαδικασία να τους δικαιολογείς.\nΣου εύχομαι καλά μπάνια να κάνεις στις παραλίες του Αριστοτέλη και να μας αναρτήσεις και φωτογραφίες\nτελαμωνας 20 Απριλίου 2013 - 11:31 π.μ.\nΣαββα, οι Δημογέροντες του Αγίου Όρους τάσσονται υπέρ των κατοίκων και κατά της επένδυσης.\nΜάλιστα προέβησαν και σε επιστολή διμαρτυρίας στον πρωθυπουργό.\nΓια την ιστορία άλλο εξόρυξη χρυσού με αργές αλλά φιλικά προς το περιβάλλον μεθόδους και άλλο ανοικτη εξόρυξη που μέσα σε 12-14 χρόνια η εταιρεία θα τα εξάγει όλα και θα φύγει. Το δεύτερο είναι πολύ πιο κερδοφόρο αλλά αφήνει πίσω ερείπια.\nAΛΑΣΤΩΡ 20 Απριλίου 2013 - 1:53 μ.μ.\nΔεν χρειαζόταν και καμία μεγάλη έρευνα για να μάθετε ότι μεγαλομέτοχος στην Ελντοράντο γκόλντ είναι ο διαβόητος Τζόρτζ σόρος με πλούσια ανθελλήνική δραστηριότητα στην ατζέντα του,,μάλλον αυτό έίναι ψιλά γράμματα εσύ είδες στον ορίζοντα το ''όφελος'' της εθνικής οικονομίας αλλά δεν έιδες το ξεπούλημα της περιοχής έναντι πινάκιου φακής στους χρυσοθήρες ,,είδες το ''όφελος'' στην εθνική οικονομία αλλά την αρώστια και τον θάνατο για τα παίδια που δεν γεννήθηκαν ακόμη δεν τα έιδες εε ,,το όφελος του μπόμπόλα και του Σόρος μάλλον σου διέφυγε α ξέχασα εθνικό όφελος είπαμε ,,, και όσο για τα ΠΑΛΛΗΚΑΡΙΑ πού δίωκονται απο την κατοχική χούντα που και αυτή σου διαφεύγει ασε τα κροκοδείλια και η ΧΑλκιδική Και Τα ΠΑΛΛΗΚΑΡΙΑ ΤΗΣ Ξέρουν απο Αγώνες και ΘΥσίες όπως κάποτε που Σήκωνε πρώτη ΤΗν σήμαια Του Ξεσηκωμού των Ελλήνων της Μακεδονίας στην Φωνή του Αρχήγου της του ΕΜΜΑΝΟΥΗΛ ΠΑΠΠΑ ..ΔΕΝ ΠΡΟΣΚΥΝΆΜΕ ΡΕ αγάδες ΚΑΙ εβραίους.\nΚΑΥΣΟΜΠΛΟΓΚΙΤΗΣ 20 Απριλίου 2013 - 4:44 μ.μ.\nΟ αρθρογράφος :\n1ο) Θεωρώντας ότι οι κάτοικοι επηρρεάζονται από ξένες δυνάμεις - εννοεί προφανώς του ΣΥΡΙΖΑ αφού ο άγιος Σαμαράς και η ΝΔούλα δεν κάνουν τέτοια... - τους υποβιβάζει τη νοημοσύνη και προσπαθεί να βάλει σκόπιμα κομματική ταμπέλα σε μια διακομματική αντίδραση...\n2ο) 'Ηταν μονομερής και εμπαθής στις αναφορές του («θα σαπίσουν στην φυλακή») οι οποίες πριν καν γίνει το δικαστήριο δείχνουν άνθρωπο που προτρέχει όπως κατηγορεί ότι έκαναν οι κατηγορούμενοι...\n3ο) Κάνει αναφορά σε πόλεμο εναντίον του κράτους αλλά καμία αναφορά στο γεγονός ότι αυτό το κράτος διοικείται από μία πολιτική συμμορία που σκοπό έχει να λεηλατήσει τον τόπο.\n4ο) Κάνει απλοϊκές κι αφελείς προσεγγίσεις όταν κατηγορεί τους κατοίκους ότι ενώ αντιδρούν στο κράτος όσον αφορά την λεηλασία του τόπου τους - μην πει κανείς για "επένδυση" γιατί θα ξεράσω από αηδία στις οθόνες σας... - παίρνουν τις συντάξεις τους κ.α. Δηλαδή, για να αντιδράσει κανείς στην εγχώρια πολιτική συμμορία που ξεπουλάει την Ελλάδα, θα πρέπει να αλλάξει μήπως και χώρα;\n5ο) Για τέτοιου είδους εξορύξεις που καταστρέφουν οριστικά έναν τόπο ο οποίος μάλιστα ζει από την ομορφιά του θεωρώ ότι πρέπει να απαιτείται ένα ποσοστό τουλάχιστον 2/3 των κατοίκων με ένα παράθυρο ελαστικότητας όταν πρόκειται για εξυπηρέτηση του εθνικού συμφέροντος όπως γίνεται στα μέρη μου την Πτολεμαΐδα όπου η εκεί η καταστροφή του περιβάλλοντος όντως εξυπηρετεί την χώρα και όχι κάποιους ξένους άρπαγες, τον Εθνικό Εργολάβο - ούτε το όνομά του δεν ανέφερε ο αρθρογράφος... - πέντε εγκάθετους καθηγητάδες της κακιάς ώρας και τους ντόπιους λιμοκοντόρους πολιτικούς που ονειρεύονται μίζες και ρουσφέτια...\nΤέλος πιστεύω πως ήταν μια κακιά στιγμή του αρθρογράφου ο οποίος ενδεχομένως ήταν σε κακή φόρμα όπως συμβαίνει με τον καθένα και δεν απέδωσε στον γραπτό λόγο με ακρίβεια αυτό που είχε στο νου του...\nΜάριος Μιχαηλίδης 20 Απριλίου 2013 - 6:07 μ.μ.\nΑγαπητέ κε Καλεντερίδη,\nη αλήθεια είναι ότι χρειαζόμαστε τον ορυκτό πλούτο της χώρας μας, για να μπορέσουμε, απελευθερωμένοι από την τρόικα, να αναστήσουμε την οικονομία μας. Και, μάλιστα, τον χρειαζόμαστε ως δική μας, εθνική ιδιοκτησία, όχι ξεπουλημένο μπιτ παρά στους ξένους, όπως έγινε με τη Χαλκιδική.\nΌμως, οφείλουμε να δούμε τα πράγματα με μια ισορροπία. Δεν αποτελεί η φύση, το περιβάλλον, αντικείμενο λατρείας μερικών αλλοπαρμένων οικολόγων, αλλά αναπόσπαστο συστατικό της ζωής μας, της ύπαρξής μας, ως ανθρώπων, Λαού και Χώρας. Δυστυχώς, η εξόρυξη του χρυσού είναι πολύ ζημιογόνα για το περιβάλλον. Θα αναγκαστούν να χρησιμοποιήσουν και κυάνιο, γιατί οι ιδιώτες, ορμώμενοι από τη δίψα για κέρδος, θέλουν να συλλέξουν το σύνολο του ορυκτού. Άρα, ας δούμε τη Χαλκιδική, Θείο Δώρο λόγω της ομορφιάς της, ως υποδοχέα ήπιας ανάπτυξης, σχεδιασμένης, κοινωνικής, ενισχυόμενης από το Δημόσιο και τους τοπικούς φορείς, ώστε και ο κόσμος να ζήσει, και η Πατρίδα μας να κερδίσει και τα φυσικά της κάλλη να διατηρηθούν. Άρα, ΟΧΙ ΕΞΟΡΥΞΗ ΧΡΥΣΟΥ.\nΑυτά, με εκτίμηση για την πατριωτική σας στάση και δράση και χωρίς υπονοούμενα,\nΧρήστος Χατζησαββίδης 20 Απριλίου 2013 - 7:03 μ.μ.\nΔεν γίνεται ο Φαήλος για παράδειγμα,κάθε φορά που γράφει ΣΥΡΙΖΑ να κολλάει και το Σόρος απο δίπλα και μετά να έρχεται ο Σαμαράς και να στήνει κ-λο για τη Χαλκιδική.\nΔεν γίνεται να βγαίνει η εταιρία και να παραδέχεται ότι ο ντόπιος πολιτικός τους στηρίζει μέχρι αηδίας με αντάλλαγμα πελατειακά βολέματα για τις θέσεις που θα προκύψουν,και να μη κουνιέται φύλλο.\nΑν όλο αυτό γίνεται για να φάνε τη μίζα τα κόμματα,και οι ντόπιοι πολιτικάντηδες να βολευτούνε με τα ψηφαλάκια απελπισμένων για εργασία,τότε τι να πώ.\nΤι θα μείνει αλήθεια απο αυτό τον πλούτο,στο Ελληνικό κράτος;\nΔιαχειριστής 20 Απριλίου 2013 - 7:05 μ.μ.\nόλα αυτά που λες, αν υπάρχουν, ανατρέπονται με δημοκρατικούς και πολιτικούς αγώνες και όχι με αντάρτικα και κουμπούρια.\nΑυτές οι λογικές είναι επικίνδυνες και ο δρόμος αυτός είναι πολύ ολισθηρός και δεν οδηγεί πουθενά ή μάλλον στην καταστροφή.\nΟι κατά τη γνώμη σου απλοϊκές προσεγγίσεις, είναι απολύτως πραγματικές.\nΌταν κηρύττεις πόλεμο, το κάνεις στην ουσία και όχι επιλεκτικά. Δηλαδή, καις το αστυνομικό τμήμα, αποκλείεις τη κωμόπολη, αλλά επιτρέπεις τον ταχυδρόμο να σου φέρει τα λεφτά του κράτους που πολεμάς.\nΜάριε, δεν είπα την άποψή μου για την επένδυση.\nΈριξα ευθύνες στην πολιτεία γιατί άφησε τα πράγματα να πάρουν τέτοια τροπή.\nAlexandros Raskolnick 20 Απριλίου 2013 - 7:26 μ.μ.\naris 20 Απριλίου 2013 - 10:30 μ.μ.\nΓια αλλο θεμα γραφει ο Σαββας και αλλα αντ' αλλων επιθεσεις και ασυναρτησιες στα σχολια…\nΟι επαναστατες του καναπε, οι επαγγελματιες τρολαδοροι και οι διανοουμενοι του γλυκου νερου δεν θα μας αφησουν μεχρι να τους τελειωσουν τα δανεικα η να δουν το χορτο αναποδα.\nΑλλα πεντε χρονια περασαν. Ποτε θα υπερισχυσουν οι ανθρωποι της λογικης...\nkimon 20 Απριλίου 2013 - 10:39 μ.μ.\nkimon 20 Απριλίου 2013 - 10:45 μ.μ.\nkimon 20 Απριλίου 2013 - 10:50 μ.μ.